Kim Jong Un Tiang Nih Trump Cu Ca A Kuat Ve Cang. – Kawltu Team\nKim Jong Un Tiang Nih Trump Cu Ca A Kuat Ve Cang.\nOctober 3, 2020 Pu Tawn Mang\nUS President Trump cu thawh chuah (breathing) lei ah harsatnak a ton ti langhter a si cang. Trump cu US ralkap special pawl zohkhenhnak sizung Walter Reed Hosipital ah covid -19 a zawtnak kong ah zoh khenh a si cang. Trump ruahnak petu Adviser nih a chim nig ah Trump cu thawchuahnak lei ah harnak a ton pah caah tuni khan Sizung ah chiah a si tiah a langhter.\nHelicopter bak in Walter Reed Military Medical Center ah zohkhenh colh a si. White House in Helicopter in a chuah ah hin a kut in bye bye cu a tuah. Hi sizung ah hin ni zeimawzat cu um dawh a si. White House nih a langhter ning ah Trump nawlneihnak cu Vice President a simi Mike Pence sin ah a up lem rih lo. Trump fapa Eric zong nih apa Trump hi thlacam a acah piak i biatak tein raldoh mi paraltha tiah a thangthat. White House he aa naihniammi Ivank, Barron le jared Kushner belte an negative dih. Cun Joe Biden zong a negative ve.\nNorth Korea uktu Kim Jong Un nih Trump cu a zaangfahnak le a siaherhnak cakuat cu a kuat ve. Kim Jong Un le Trump hi an ipehtlaihnak a tha ngai. Obama chan ah uico le chizawh bantuk an si nain. Trump he cun hawikom tha ah an i chuah. Tutan zong ah Trump ca a kuat ve. Hi kong hi fiang tein North Korean State Media KCNA nih a langhter. Tump cu Covid-19 ruang ah a zaw ve. US rampi President tiang hmanh tuluk virus ruang ah temtuarnak an ngei. Tutan ah North Korea Uktu sual tiah ti tawnmi Kim Jong Un hmanh nih Trump hi ca a kuat.\nKCNA nih a langhter ning ahcun Kim Jong Un nih Donald Trump cu Coronovirus i a zawtnak in dam zok zok ding le tha tein dam tiang a duhnak a langhter tiah a taar. Trump lawng siloin a nupi Melania Trump zong tha tein dam dingin ruahchannak le seherhnak ca a kuat hna. “ An dam hrim hrim lai ‘ tiah a langhter rih.\n← Donald Trump Cu Thinphang Ngai Ngai A Si Cang.\nCu Tluk Pumrua That Khawh Cu Dah. →


Breaking News: Captain Salai San Thar Nih Ram Le Miphun Caah A Nunnak A Pek! – The Cherry Par\nChinland Defense Force-Matupi Tatzin 2 Captain Salai San Thar nih nihin ni ah Matupi peng chung Zotung peng chungah ram le miphun caah a nunnak a pek, tiah thawngpang theih a si. Chinram le Chin miphun caah mino thatha tampi nih an nunnak an pek cang.\nAtu lio hin thlanglei Matupi peng chung Mara le Zotung ramchung ah hin kahdohnak a fak ngaingai, tiah thawngpang theih a si. Chaklei ah Tidem le Kalay karlak kahdoh kong cu nizan ah ralhrang lei thazaang tampi in an luhhnawh hna caah mipi ralkap pawl cu hnu lei ah an i thawlh, tiah theih a si.\nChin ramkulh, thlanglei Matupi peng chung Zotung le Mara ram ah hin kahdohnak a dai ngai cang, tiah rak ruah a si nain, nihin ni ah Salai San Thar nih a nunnak a pek timi thawngpang chia theih cu theih a nuam lo taktak. Chin miphun kan mino tete an nunnak a liam thluahmah komi ruah ah ngaih a chia tuk hringhran ko. Tantak mi chungkhar cingla rualchan vialte Bawipa nih hnem ko hna seh.\nCDM Ralkap 46 Caah Sing (50) Bak DMO-PDF Nih Bawmnak An Pek! Nawlngeihnak latu SAC ralhrang cu kaltak in CDM tuahtu ralkap (46) hna caah bawmnak phaisa sing (50) tluk kan pek tiah DMO-PDF nih cathanh an chuah. Bawmnak petu hna sinin kan hmuh/co mi phaisa hna cu DMO-PDF nih CDM tuahtu ralkap hna sinah kan pek tiah cathanh an chuahmi ahcun an langhter.\nMipi ralkap DMO-PDF centre lei hruainak in bawmnak phaisa hna cu January 5 ah khan CDM tuahtu ralkap 29 sinah, minung pakhat ah sing 108000 in bawmnak kan pek hna i, nihin January 23 ah CDM ralkap 17 hna cu minung pakhat ah sing 108000 in bawmnak kan pek than hna.\nSAC ralhrang ralkap nih nawlngeihnak a laak hnuin cozah riantuannak department tam deuh nih cun CDM an tuah. CDM tuahtu hna cu anmah pumpak miatnak le hlawtnak kaltak in mipi sinah an i fonh pinah PDF sinah tampi an lut i, SAC ralhrang cu an kahdoh.\nMipi ralkap DMO-PDF sinah bawmnak petu hna he i fonhin an hmuhmi phaisa bawmnak hna cu CDM tuahtu ralkap hna caah pehzulh in bawmnak an pek hna. Ramchung ramleng ummi bawmnak petu hna i bawmnak thawngin CDM tuahtu ralkap hna caah eidin leiah bawmtu tha taktak a si i, pehzulh in bawmnak pe cio dingin zangfah kan in nawl hna tiah DMO-PDF nih cathanh an chuah hi a si.\n← Ram Le Miphun Ca I Nunnak Pemi Tampi Lakah Velhlei In Ram Dawt Hi Cu A Rak Poi Ko Mu!\nCNDF Nih Falam Khuanu Khuapa Ralrinnak An Pek Cang! →


Rung Lian Ceu Vs Uk Ling Thang ti khi hei um thanseh law?cakei cio cio. Big Perfect body cio2 — Salai Ephraim Thawngpang\nRung Lian Ceu Vs Uk Ling Thang ti khi hei um thanseh law?cakei cio cio. Big Perfect body cio2\nSalai Ephraim September 3, 2019\nRung Lian Ceu le Uk Ling Thang atu lio teah aho dah na zumh deuh?ca tial mi hi rak rel dih law, cun atang ah na hmuh ning in comment rak tial ve!World paih champoin ii champion ara si mi Rung Lian Ceu le Champions paih ii champion a si mi Uk Ling Thang hi,Kan lai pa,pathawng hna lak ah cun paih athawng cem an si lai tiah ka zumh hna. Atu lio ah cun an mah pahnih a tei kho tu ding hi kan lai pa ah cun a um rih rua lo ka ti.\nKan theih cio bang in Rung Lian Ceu cu 2018 tiang ah khan atei tu an um loh.A tu cu kum khat hrawng paih adin cang i WPC champion zawng adang nih an lak cang.Atu hnu hmai lei ah a pai than te lai maw ti cu theih asi lo,nain a fan pawl nih cun i pai than seh ti cu nan duh tuk cio lai ka zumh.\nUk Ling Thang nih 31.8.19 ii Chiampions paih i champion ah co ah khan CCN Interview an tuah i abia chim mi kha kan theih cio bang in apasal bak.Rung Lian Ceu nih arak tei bal ko, nain atu abia chim ning ah khan paih ding ah angamh tuk than cang ti hi afiang.Bianabia ah Rung Lian Ceu hi ra i pai than seh law,tu hnu hmai lei kum khat hnih ah khin chung hi Champion acoh rih ko lai nan zum maw?Uk Liang Thang hi a tei rih ko lai nan zum maw?\nA tu lio Champions paih i champion asi mi Uk Ling Thang le Run lian Ceu hi hmai lei ah,WPC/CND/CYO/NAP le COC paih tbk ah khin i tong than hna seh law aho nih dah atei lai nan zumh?Hi pahnih hi i paih than hna seh law laimi val te nih kan zoh duh bik mi paih puai asi lai dah ka zumh. Hi hna pahnih a tei kho tu ding,lai pa te an um lai na zum maw? Na theih mi an um maw? Comments ah rak tial ve.Credit: SK Cung Tin\nRung Lian Ceu nih a chim mi cu,”Rung Lian Ceu a ral chia, Sunk a tih ti mi nan um sual ma? Nan um sual a si cun mah video hi zoh than ta uh. $5000 in ka singkhaw lio hna khan kan Laipa aho tal an dir ngam ma?\nvideo link rak zoh chihhttps://www.facebook.com/rung17/videos/2374027609340907/?t=2\nTagged Rung Lian Ceu Vs Uk Ling Thang ti khi hei um thanseh law?cakei cio cio. Big Perfect body cio2\nPu Zo Zam: A Tu CNLD Party Cu A Hlan Chin Party Bantuk Men Kan Si Lo Ti Loh →\n← NLD Nih Phungram Pohmah 261 Nak Remh An Duh Lo Nak A Ruang Cu Tlangcung Mi Caah Thiltha Tuah An I Tim Lo Ti Khawh An Si


***Vakok.Lian***: Rev. Jeremiah Sang Dun cu UK a tlawng\nNovember 9, 2009, Evangelical Free Church of Myanmar President a simi Rev. Jeremiah Sang Dun cu UK ramah Church pawl le Khrihfa sianghleiruun pawl conference tuah dingin zarh 6 chung a tlawng. Cu a tlawnnak ahcun biachimnak caan zong an pek i a tu lio Kawlram chung Khrihfa mi nih kan tonmi le mautam harnak kan ton mi kong a chim. “ Ka khualtlawnnak hi ka mit a ka auter ngaimi le ka rian caah hmuhtonnak tampi a ka pe mi a si,” tiah EFC president le Free Gospel Outreach Bible College an director a si mi Rev. Jeremiah Sang Dun nihcun a chim. A khualtlawnnak ahhin Biakinn tampi ah phung a chim i cu chung ahcun Northern Ireland, Scotland le England ramchung ummi London khua pawl hna zongah a chim. Barnabas Fund phu le CSW (Christian Solidarity Worldwide) phu hna zong a ton hna i cu ka a ton lio hna ahcun amah nih zinglei pumhnak a hruai hna. Hi conference kainak dingah\nhi FIEC (The fellowship of Independent evangelical Churches of the UK) le EFCC (Evangelical Fellowship of Congregational Churches) hna hruainak in tuahmi a si. EFC hi 1954 ah Rev. Dr. Lalthanliana nih a rak dirhmi a si i a tu ahcun member 14000 le Pastor 61 an si cang. A chung ah riantuan mi hi 127 an si, local Church 240 an ngei i Biakinn 115 an ngei cang. A pathumnak president a tuanmi Rev. Jeremiah Sang Dun hi Thantlang peng Ralpel khuami a si. A nu pi Tin Thai, a fa le pa 4 he Yangon ah khua sa mi an si. (Ref: Chinlandguardian)\nPosted by L.VanBlian_blogpost.com at 3:28 PM


Hlasak Thiam Kum 40 Nu Cu Online In Mi A Hlen Hna Ruangah Wanted Ah An Phuan – HRINGDILDEL LAIRAM\nHlasak Thiam Kum 40 Nu Cu Online In Mi A Hlen Hna Ruangah Wanted Ah An Phuan\nTaiwanese singer le Television personality Ting Hsiao kum 40 cu a sualnak ruangah kum hnih le cheu thongthlak dingin an ti i, cucu duhlo in ai pumpek duh lo ruangah wanted ah an phuan beh tiah theih asi.\nHi hlasak thiam kum 40 upa nih hin online hmangin nuthil “Chanel” handbags le thildang hna cu zuar in minung tampi a hlen hna i, cu tiin a cawlcangh ruangah cun an report i, a kong cu an ceih i, kum hnih le a cheu thong thlak dingin hremnak pek asi.\nCu tiin hremnak an pek mi cu duhlo in a thawngpang theih awk um lo in ai thup colh i, voitam pi nawlngeitu hna sin ah i up dingin chance an pek hnu zongah ai pek duh hlei lo ruangah wanted ah an phuan beh tiah an chim.\nTing nih hin a liamcia kum 1999 lio ah khan Album 2 a rak chuah i, boy band 5566 chungtel Tony Sun he zong an rak i zul cang ti theih asi fawn. November ni 25 hi thongah a luh ding ni can asi nain a muihmuh ding hmanh a um ti loh ti asi.\nTaiwan, New Taipei District Prosecutor Office lei ah dinh halnak a tuah tiah an chim, a sinain cozah dan buar in a cawlcangh ruangah le dan a zulh lo ruangah a halmi hna zong hi cohlan piak asi lo tiah nawlngeitu hna nih an chim. New Publication ETtoday nihcun mobile phone hmangin chonh an timh peng nain an call a lakpiak duh hna lo hlei ah message zong in a let duh hna lo tiin an chim fawn.\nKum 2015 khan singer Ting nihhin mi hi a rak hlen cang hna i, thil mansung taktak a hlei in nu thilthuam le accessories hna cu e-commerce platform in a zuar chin tiah theih asi. Mah lio ah can ah hin minung 12 hrawng cu a rak hlen manh hna i, midang tangka a eipiak mi hna hi NT$170,000 (S$8,000) dengmang asi tiin an tarlangh chih fawn.\n← Pennsylvania Court Nih Trump Campaign Team Nawlnak Lawsuit A Cohlang Loh\nWhite House Chuahtak A Timhnak Kong A Chim Cang →


Biden nih Teinak a Hmuh Caah Vawleicung Hruaitu Pawl an i Lawm – THE CHIN JOURNAL\nBiden nih Teinak a Hmuh Caah Vawleicung Hruaitu Pawl an i Lawm\nNovember 7, 2020 November 7, 2020 | The Chin Journal | Hakha, Chin State\nDemocrat Joe Biden nih Donald Trump cu Electoral Vote 270 lengpi in a tei caah vawleicung ramhruaitu pawl zong an i lawm i “Welcome Back America” tiah an conglawmh.\nUK Prime Minister Borris Johson nih Joe Biden teinak cung ah lawmhnak bia a chim i “US cu kan ca ah abiapi bikmi kan hawikom ram a si. Hmailei ah vawleicung khuati kong ah siseh, chawlehthal kong zong ah siseh, cun runvennak kong zong ah siseh, naihniam tein rianttuan tti ding in kan i ruahchan,” tiah a chim.\nCanada Prime Minister Justin Theodor nih, “Congratulations Joe Biden and Kamala Harris,” tiah a ttial i, “US le Canada cu naihniam taktak in rian a ttuan tti zungzalmi kan si. Hmailei ah rianttuan tti ding in kaa ruahchan ko,” tiah a peh.\nIrish Prime Minister Micheál Martin nih, “US President thar Joe Biden sin ah lawmhnak ka langhter. Biden hi ahlan zong ah kan hawikom ttha a si. Hmailei ah rian ttuan tti ding in le kan ramte a phak tik ah i ton ding in kaa ruahchan ko,” tiah a langhter.\nParis khuabawi Anne Hidalgo nih, “Welcome Back America” tiah tawifiang in Biden nih teinak a hmuhmi cung ah lawmhnak a langhter.\nGerman Foreign Affairs Committee chairman Norbert Röttgen nih, “Kan i lawmhnak a sang tuk hringhran. US le Germany karlak pehtlaihnak a thar in fehternak caan kan hmu tthan cang,” tiah a chim.\nLondon khuabawi Sadiq Khan nih, “Biden le Harris kan lawmhpi hna. Ramri vanpang si loin i pehtlaihnak donhlei sak caan a cu cang,” tiah a chim.\nUS rampi President thimnak nih US rammi lawng si loin vawleicung mipi cu ni 4 chung thindomh in a chiah ve hna i, atu ah cun teitu ahodah a si timi a hun fiang ngaingai cang.\nJoe Biden nih a tei caah amah he ttuan tti ding US vice president cu Kamala Harris a si ve lai. Atutan hi US tuanbia ah Minak nu nih White House ah vice president a voi khatnak bik a ttuan zong a si lai.\nJoe Biden nih, “American mipi hna, kan rampi hruai ding in nan ka thimmi cung ah kaa lawm tuk hringhran. Kan hmailei ah aa suangmi rian hi a har ko lai. Asinain, hihi kan kamh hna: Vote nan ka pek zong, pek lo zong ah, American rammi nan zapi ca ah President ka si lai. Ka cung ah zumhnak nan ngeihmi hi nunpi kaa zuam lai,” tiah Facebook ah a ttial.\nDonald Trump nih, “Biden nih lung rang tuk in ahmaan loin teitu ka si a ti,” tiah a soisel. Cun, Facebook ah “Vote tam tuk in keimah nih ka tei ko” tiah a ttial chap.\n“Keimah nih ka tei” tiah Trump nih a postmi ca tang ah Facebook nih, “Joe Biden hi 2020 US Presidential Election teitu a si tiah an timi a si,” tiah chinchiahnak ca a benhpiak.\n[Cherhchan: CNN, Fox News, Forbe]


R.I.P. Pu Lal Nun Tluang Nih Ruah Lo Piin Mual A Kan Liam Taak – Chin World News Evening\nJuly 15, 2020 July 15, 2020 Salai Van Chin News\nPu Hrang Tin Hnin le Pi Sang Hlei Hai (tleicia) hna i an fapa pa (6) nak Pu Lal Nun Tluang kum (34) nih tuni ah a rianṭuannak ah vanchiatnak tong in mual a kan liam tak. Pu Lal Nun Tluang hi 2009 kum ah Malaysia a rak phanmi a si. 2010 kum ah Sui Rem Thlui he chungkhar an dir i fa pathum an ngei. Kawlram i an umnak khua cu Hmunṭha, Kalaymyo ah a si.\nPu Lal Nun Tluang hi Myanmar Emmauel Christian Fellowship chungtel a si i khrihfabu ah Vice Chairman a ṭuan cuahmahmi a si. FPM-FRO in kan tuarpi tuk hringhran hna. Tantakmi a nupi a fale, unau rualchan chungkhar hna zong Pa Pathian nih an ngaichiat hnem hram ko hna seh. A ruak hi kawlram leiah kuat dingin timtuah cuahmah lio a si tiah FRO nih a tarlangh.\nPu Lal Nun Tluang hi a cunglei ah a konglam zeimawzat kan langhter cang. Amah hi khrihfabu zong nih bochan ngaimi pakhat a si. Vice Chairmen tiang a ṭuan cuahmah liomi a si. Atu bantukin a rianṭuannak vanchiatnak a ton tikah chungkhar lei zong kan ngaihchiatpi hna. A ruak hi kawlram leiah kuat ding in timtuahnak ngeih a si tikah, a tlamtlinnak hnga thlacamnak in bawm cio hna usih. A thihnak aruang belte an langhter rih lo.\nSalai Lungthli Tum A Biafaak Bak Hih! Zuam Cawh Na Ka Duh Ahcun Halkha Hmun Ithim Law Kan I Pai Lai Ti Bakin Lehnak A Tuah A Colh


Saudi Arabia Cu Russia Nih 5-0 In An Tei Hna I Denis Cheryshev Nih Goal 2 A Sut - THE CHINLAND POST\nSaudi Arabia Cu Russia Nih 5-0 In An Tei Hna I Denis Cheryshev Nih Goal 2 A Sut\nCity Hunter| 2018 June 14| 2018 kum June 14 zan World Cup donnak ah Group A in a chuih hmasa bikmi cu inntek Russia le Saudi Arabia an si. Russia nih 5-0 in an tei hna.\nMinute 12 an chuih ah Russia in Yuri Gazinskiy nih a hmasa bik a goal. Dinhcaan lai te minute 43 ah Denis Cheryshev nih goal 1 a sut ve. Dinhcaan hnu minute 71 an chuih ah Artem Dzyuba nih goal 1 a sut than. A caan a dih lai te minute 90 ah avoi hnihnak Denis Cheryshev nih goal 1 a sut than. Cun, a caan a dih deuh manh hlan te minute 90 chung ah Aleksandr Golovin nih goal 1 a sut ve.\nDenis Cheryshev nih minung pathum a tham hna hnu ah goal a sut lio\nAn chuih tlawmpal ah Russia lei in Alan Dzagoev cu ruahlopi in a thahri a fah caah minute 24 ah a chuak i Denis Cheryshev nih a chaan. Pumpululh an chuihning formation (ka-sa-kuat) cu Russia hi 4-2-3-1 in an i celh i Saudi Arabia hi 4-1-4-1 in an i celh.\nSaudi Arabia hi 2014 kum World Cup ah an rak i tel lo. 2014 kum World Cup ah Russia cu an rak i tel kho nain group in an rak tla colh. Sihmanhsehlaw cu tukum cu Group A in Russia le Uruguay hi an kai te lai ti a zummi an tam.\nTuzarh Chung Chuih Dingmi\n June 14 zan suimilam 9:30 ah Russia le Saudi Arabia\n June 15 zan suimilam 6:30 ah Egypt le Uruguay\n June 15 zan suimilam 9:30 ah Morocco le Iran\n June 16 deilei suimilam 12:30 ah Portugal le Spain\n June 16 zanlei suimilam 4:30 ah France le Australia\n June 16 zan suimilam 7:30 ah Peru le Denmark\n June 16 zan suimilam 7:30 ah Argentina le Iceland\n June 17 deilei 1:30 ah Croatia le Nigeria\n June 17 zan suimilam 6:30 ah Costa Rica le Serbia\n June 17 zan suimilam 9:30 ah Germany le Mexico an chuih lai.\nPrevious 2026 World Cup Cu North America Ramthum I Bawm In An Don Lai\nNext Spain Le Potugal 3-3 In An I Tluk; C. Ronaldo Nih Hat-trick In Tuanbia Thar A Tial\nUS President Joe Biden Nih Nihin Myanmarram Thil Sining Ah Biachimnak A Ngei


SAC Ralhrang Pawl An Ci Hmih Dih Ding In Yangon Ramṭhen Dohthlen Nak A Tuahtu Phu 14 I Fonh In Yangon UG Association (YUA) Cawl Cang Nak An Tuah Cang – My News\nSAC Ralhrang Pawl An Ci Hmih Dih Ding In Yangon Ramṭhen Dohthlen Nak A Tuahtu Phu 14 I Fonh In Yangon UG Association (YUA) Cawl Cang Nak An Tuah Cang\nadmin May 3, 2022 Leave a Comment on SAC Ralhrang Pawl An Ci Hmih Dih Ding In Yangon Ramṭhen Dohthlen Nak A Tuahtu Phu 14 I Fonh In Yangon UG Association (YUA) Cawl Cang Nak An Tuah Cang\nYangon ramṭhen chung ah dohthlennak a tuahtu underground revolution force phu 14 i fonh in Yangon UG Association (YUA) dirh a si, tiah Pyauk Kyar Revolutionary Force nih an thanh.SAC le a dirhkamhtu hna cu an hram cah tiang doh ding le federal democracy hmuh khawh nak ding, CDMer pawl nih an ngeih mi inn le lo a himnak hnga zohkhenh in kan kilkawi khawh nakhnga nihin May 3 ah Yangon UG Association (YUA) cu kan dirh cang, tiah an thanh.Hmunkhat teah lungrual tein ral kan tukṭi ahcun caan tawite chung ah teinak kan hmuh lai,” tiah Yangon Urban Guerrillas (YUG) phufonh dirh mi kong ah Pyauk Kyar Revolutionary Force chungtel pakhat nih a chim.\nYangon UG Association(YUA) ah aa fonh mi chungtel hna cu Wolf Warriors STF(WWSTF), God’s Hand Forces(GHF), Thongwa Youth Force (TYF), Kyauktan PDF)K-PDF), Thanlyin Dragon Force (TL Dragon), Scorpion Forces Underground (SFU), Bahan’s Guerrilla Force (B-PDF), Secret Underground Force (S.U.F-Kyauktan), Human Rights Defenders (HRD), Generation Z Defense Force & Supply Army Force(GZDF), Burma Final Revolution Army Forces (BFRAF), duh-yu-ya-ngi-naung pyohcia phu(ဒို့ရိုးရာညီနောင်ပျောက်ကြား) (DYY), Special Nway Oo (SNO) le Thaketa’s Urban Guerrilla Force (TUGF) hna an si.\nUnderground revolution force phu 14 hna nih SAC a hram cah tiang kan doh khawh nak ding le federal democracy hmu kho ding in kan ṭuanṭi khawh nakhnga Yangon UG Association (YUA) phu kan dirh nak hi a si, tiah dohthlennak a tuahtu tangrual phu nih an chim.\nRalzam Ruang Hakha Peng Haiphai Ah Ai Dor Lio Mi Pastor Nu Dawtpar A Thih Ning Cu Chungkhar Ca Ruah Piak Ah Lung Fah Celh Si Lo E →\n← Sagaing Ramthen A Khang Tu Ralhrang Pawl Cei Lak Cu Mipi Ralkap Nih An Thah Hna


Kan hawi dawt Vaal Andrew Bawimang Sawmhal nih ruah lo tuk in mual a kan liamtaak – Hakha Cherry\nKan hawi dawt Vaal Andrew Bawimang Sawmhal nih ruah lo tuk in mual a kan liamtaak\nBawi Khrih ah dawtmi nulepa ulenau hna,\nKan hawi dawt Vaal Andrew Bawimang Sawmhal nih ruah lo tuk in mual a kan liamtaak nak ruang ah ngaih a kan chiatpitu le thla a kan campiaktu nan dihlak cung ah lawmhnak chim cawk lo kan ngei.\nThutpi Zan: December 23, 2020 (Wednesday)A caan: 6:00pm – 8:00pm A hmun: ICBC Biakinn Ruak Thlah Ni: December 24, 2020 Thursday Ruak zoh caan: 9:00am – 9:30am Pumhnak service: 9:30am – 11:00am Thlahhmun program: 11:00am – 12:00pm\nThlanhmun: Calvary Cemetery\nNB: December 24, 2020 ni cu Christmas Eve a si cang ca ah chun tiang lawnglawng thlanhmun on ding a si. Cucaah thaizing cu voi dang tawn nakin tuan deuh ah pumh caan thawk a si lai.Ngaihchiatpi buin,Credit-Pastor Lal Cung Awi\nMessi fans pawl nih Messi lawng nih tuah kho mi thil si e tiah an au le comments,Nain Ronaldo he cun ta chun tlak si lo\nPresident Trump nih Congress Senate House nih nan chuahpi mi bill $900 billion hi remh than ulaw,


China Ralkap Nih India Mi Minung 5 An Fir Hna I Pahnih Cu An Zam Kho – Chin 11 News\nChina Ralkap Nih India Mi Minung 5 An Fir Hna I Pahnih Cu An Zam Kho\nIndia ramri Arnachal Pradesh mi minung 5 cu Chinna ralkap nih an fir hna tiah theih a si. A thli in China ralkap hi Indai ram ah an lut lengmang ti cu a fiang. A tulio India ram ah a linsa ngai mi thil ah a cang mi a si tiah NDTV nih a tar.\nMinung pahnih cu an zam i an chung le nih police sinah report nak an tuah colh i, police officer pawl nih hi thil hi felfai tein dothlat nak tuah colh uh tiah centre cozah nih cun a chim. China nih hin India hi buaipi a timh peng ramri minung zong fimkhur dingin bia an cah hna.\nHi kong he pehtlaiin India Army cu zeihmanh an ka in an chim rih lo nain, China ralkap cungah an thin linh a zual ngaingai, ramri kong ah naihrawng hi an buai tuk i fakpi i i do nak hi a chuak lai loh tih chim awk a tha lo. A tu an boruak ah cun Chinna nih lungtekep i an deng hna hmanh ah India ralkap nih kah colh dingin timhtuah nak an nei cang.


Chinmi ralrin hna u sih; New York, USA cu khuaci a mui tak tak cang, Suimilam 24 chungah mi 562an thi, mah\nUSA thawngpang cu a chia tak tak, atu dirhmun bantuk in a si lengmang ah cun a thi ding mi an tam tuk lai. US dirhmun cu, zawtnak a ngei mi zat hi 300,106 an si cang i, a thimi zat hi 8,141 an si ve cang. Zahan ah New York khualipi ah suimilam 24 chungin mi 562 bak an thi ti a si. US hi ram vawlei ramkip nih an ttih ngai mi le vawlei ramcungah mithiam le mifim tamnak bik ram a si natein atu hi coronavirus zawtnak a ngei tam bik ram a si cang. USA ramtha a si mi ah mah bantuk in a thi mi an tamnak ruang an chim ning ah cun nawlh an ngai lo uk caah a si an ti.\nA thimi zong an tam chin lengmang cang. Mah zawtnak a ngei tambik le a thi tambik state hna hi an chim ning ah cun Pathian zum lo tu, nauhrawh poi ti lo state le, nu le nu pa le pa duh poh in um nak state lawngte a si tiin chim a si.\nMyanmar ram COVID-19 in azaw mi nu (case-16) i afapa ,Dubai arak tlung mi pa cu athi chek mi phichuak…..Myanmar ram ah COVID-19 in azaw mi case 16nak nu i afapa cu athi cheknak an tuah , a nu cu afapa Dubai in arak tlung mi airport i adonnak hnu in hi zawtnak alangh cu asi . A fapa cu thi cheknak an tuah .\n“Wai Ba Gi siizung ah kan zohfel lio asi , athi chek tikah Negative apiah,angandamnak cu atha ko . Wai Ba Gi siizung ah kan zohfel cuahmah lio asi ko “tin Doctor Tun Myint nih achim .\nMi zaw case 16 nak cu aluancia March 15 ah Dubai in arak tlung mi afapa cu Yangon airport ah arak don, zarh hnih ahrauh hnu ah tha ba in aum i March 25 ah taklin in aum . Cu hnu ah sang siikhan ah apiah , March 13 ah azawt zual deuh caah Myok Okklapa sizung ah apiah . COVID-19 positive asi .\nMizaw he naihniam in aum mi afapa cu Wai Ba Gi siizung ah an zohfel , virus cu an hmu lo. Ngandamnak atha ko tin theih asi . Mizaw he atong mi minung 68 cu zaan 8 ah zohfelnak an tuah hna .Siizung le inn ah zohfelnak an tuah hna .\nNgandamnak lei vuanci nih April 3 zaan 8 ah siizung ,inn ah zohfel mi minung 55 cu virus an um lo tin achim. Kawlram ah mizaw 20 an si , pakhat cu athi , pahnih cu abik hlei in an zohfel hna tin theih asi . Credit DUWUN\nBe the first to comment on "Chinmi ralrin hna u sih; New York, USA cu khuaci a mui tak tak cang, Suimilam 24 chungah mi 562an thi, mah"


HAKHA, PYIDAWTHA SANG KHUABAWI NIH THANHNAK ATUAH CANG – The Chinlung Post\nHAKHA, PYIDAWTHA SANG KHUABAWI NIH THANHNAK ATUAH CANG\nJanuary 25, 2021 admin Chin 0\nCOVID-19 ZAWTKHAMHSI KONG THEIHTERNAK/Hakha, Pydawtha sang chung um chungkhar vialte hna, kan ram Cozah nih a rauh hlan ah COVID-19 zawtkhamhsi chunh ding in timhlamh a si i, kanmah Chinram le Hakha kan sang zong a ruah hlan ah chunh ding a si. Cucaah mahle sang cio Khuabawi tlaang nih chungkhar cazin a rannak in laak ding a si.\nCucaah nanmah le chungkhar cazin (Ingthawngsuh cazin) kha ready in rak kan chuahpiak cia u tiah kan in nawl hna.Nan chungkhar cazin ah a um lo mi nan sin i a um mi hna zong: An min, an chuah kum, hmahpungtin number kha rak i laak / hal cia hna u. Thaizing (January 26) ah laak dih ding a si ca ah ready tein rak kan chiahpiak u tiah kan in nawl hna.Pu Bawi Lian. Khuabawi, Pyidawtha sang. Hakha, Credit: The Hakha Times.\nRelchih: Tinhmi Ngeih( Ahohmanh thiam cia le a fim cia in kanchuak lo) Thil natinhmi kha midang idonhter hna hlah! hmaikal tu kha i zuam. Paul nih kawl tung leiah ka tli a dih khikkhek tiang phak dingin a ti bantuk khan a si. Midang caah comment thalo tial nathiam bantuk in, comment tha tialthiam i zuamve hna usih. Midang sualnak thatlonak le tlinlonak kan zoh kanthiam bantuk in midang thatnak zohthiam ve kan herh.\nCa tamdeuh kan tial , tamdeuh kanpalh lai i, tamdeuh tial kanthiam deuhlai ve , tamdeuh nunzia kan iremh ve lai.Biachim deuhpoah tamdeuh kanpalhve nain chim kan thiamdeuh ve lai. Sur a vuikhatnak cu na duhning in an chepthiam lailo nain na chep lengmangah cun na duhnak ka na khen thiam ve lai.Tinhmi ngeih, tlinh caan le hmuh caan na phan ve te lai. Thil na duhmi kha tuah ve tuah usih. Kan thihhnuah tuah caan kan ngei ti lailo,\nPathian nih nunnak a kan pekmi chungah a mah muisam kan ken hi a biapi, a sunparnak kan nun chung kan lanhter hi a riantuan a si ve. Sehtan kha thilak thahkhawh i zuam pathian ram kauhter tu kha a kan fialmi rian cu a si.Tinhmi ngeih cu tlangpar kai bantuk a si a har. Caan sau kan nung lan lailo, kan kiarthan ve ti lailo, vukhat hrinfa kan si. Vuihnih kan chuak nolhthan ti lai lo.\nIdawt caan le lungrual te in lenti caan hi a tu caan hi a si. Pathian nih kan chuah hlanpi in tinhpiakmi a kan ngeih dih cang.Kan dihlak a nungmi vialte Pathian dawtmi kan si. Kan thluachuah pakhat hnu pakhat relthan tuah hna usih, Pathian a that ziahi chimcawk lo dawtnak he a kan umpi zungzal.Vulei pumpi hmanh co k usihlaw vuleiah hin kan lung a tling kho bal lailo, nihin kan tikhawhtawk cungah i lam ko usih ilawm zungzal ko usih. Tinhmi ngei bu in Van cung ram tu khi kan i ruah chan. Credit:JTZT\nTHANGTLANG AH A NUPI A THATTU PU SI BIK AHNGAWNG AH AA AT\nAMAK KO. NAUTE ALATU NU NIH ZAPI SIN BAK AH CABIA ALANGHTER


Tiphul khuami Pu Ṭha Lian Nih Ram A Vaihnak Ah Meithal Kahnak In Mual A Kan Liam – Chin World News Evening\nTiphul khuami Pu Ṭha Lian Nih Ram A Vaihnak Ah Meithal Kahnak In Mual A Kan Liam\nDecember 6, 2020 December 6, 2020 Salai Van Chin News\nLaimi cungah hibantuk thawngpang vun i theih hi cu lung afaktuk hringhran ko. Tutan thil acang mi cu lung azur hringhran ko. Hithil hi nizan ah a cang, cangmi thil asi. Nizan ah Chinram khuapi Hakha ah a ummi Pu Tha Lian cu meithal kahnak in a nunnak aliam tiah theih asi. Thil sining konghe pehtlaiin an chimmi cu atanglei bangin hin asi.\nPu Tha Lian hi Hakha peng Tiphul khuami asi i, Hakha thar ah khua asami asi. Amah hi Peng Uk zung Tiphul cazi rian attuan cuahmah mi asi. Nizan December ni 4 ah khan Tiphul ah a fapa he ram vaih ah an kal i, Afapa hi an chim ningah cun kum 13 te lawng asi rih tiah an chim. A fapa cu apa nih khah ka fapa hika Tlangcung ah hin rak um law tiah ati.\nAfapa cu a pa nih Tlangcung hika hmun ah hin rak tthu rih law chikkhat te tiah ati i, a pa cu a thlang deuh ah khin a kal. Asinain tlawmpal a rauh hlan ah meithal puah thawng cu a fapa nih a theih. Cu meithal a vun puah thawng avun chuah tlawmpal ah a pa nih cun a fapa cu a vun auh. A fapa a vakal tikah cun apa cu zeihmanh holh kho loin a um cang.\nThil sining a can tlawmpal a fapa lungrethei in a um hnu ah a fapa nih cun hringtu anu cu phone in a hei chawnh i, khua hngal hna nih an va kal hnawh hna. Cuticun zanlei suimilam pasarih ah Hakha siizung an phak pi, a sinain a nunnak an chanh manh tilo. Pu Tha Lian cu tuchun suimilam pahnih le cheu ah Khuathar RC Thlanmual ah an vui tiah theih asi. Meithal hma kuanfang aluhnak hi a hnuk tang deuh ah asi tiah an chim.\nPu Tha Lian hi meithal in ai kap sualmi maw asi? a siloah pakhat khat nih dah an kah sualmi asi timi theih asi rih lo. Mah le mah meithal ruah lopi in i kah sual timi a cang ttheu tawn mi asi i, tutan ah hibantuk in thil a can zong hi mah le mah ruah lopiin a cang mi asi kho i pakhat khat zong nih an kah sualmi zong asi kho. Thilsining fiang in theih asi rih lo. Tantak mi chungkhar vialte caah thlacamnak in\nbawm cio hna usih. Source: Chinlung Post\nNote: Hmanthlak hi Google ta kan lakchinmi a si.\nLunglawmhnak: Trump Teinak Cungah Adir Cang Lai!\nGermany Chin Agape Church nubu rianṭuanning Von rel ve hmanh! Lunglawhnak mitthli a luang


Nupi tha nih:A zulh ding mi thil’A biapi taktak mi asi. – Onlinenungak\nNupi tha nih:A zulh ding mi thil’A biapi taktak mi asi.\nNupi Tha Nih a Cawn ii aa Nunpi HrimHrim Ding “Hlawh atlingmi Pasal” timi phen ahhin, “Nupi Tha ” timi an rak um ton. Nupi tha si cu ahopoah nih kan ii tinhmi, kan herhmi le kan duhmi arak si cio. Cucaah, zeitindah Pasal, Fale, le Mi vailte caah hmual angeimi “Nutha” ka si khawh lai tihi a tanglei ah rak zoh ve law rak ii nunpi ve. Nupi tha nihcun, Pakhatnak, Pathian ahngalh taktakmi (apiangtharmi), Pathian nawl angaimi a si awk a si.\n(Submissive to God) Nupi tha nihcun, Pathian kha a lungthin dihlak, a nunnak dihlak, aruahnak dihlak, le athazaang dihlak in a dawt hmaisa aherh. (Mark 12:30). Cu tik lawnglawng ah apasal, a fale, le mivialte sinah, dawtnak kha aluangter kho lai. Pathian biatak hngalhnak ding caah tihal in ahal awk asi lai, cun Pathian he aapehtlai pengmi (Intimate relationship with God ) asi awk asi. Pathian sinah ruahnak (idea) hal athiammi, ahmangmi a si awk a si.\nPahnihnak: A Pasal kha Dawtnak tling he a dawtawk asi. (She must love her husband) (1Cor. 13) Hi dawtnak cu minung nih kan ngeih sawhsawh mi dawtnak a si lo. Jesush Khrih sinin a rami “Agápe (ἀγάπη agápē)”dawtnak kha a herh.\n(1Cor.13). Minung kan ii duhnak,dawtnak cu rii angei, dongh athiammi asi. Na pasal cungah na ngeih dingmi dawtnak cu Jesush Khrih nih a ngeihmi dawtnak kha a si awk a si. Cu dawtnak cu zeitindah kan ngeih khawh lai? Pakhatnak ah kan chim cangmi, amah Pathian he ii pehtlaihnak in kan ngeih khawhmi a si.\nJohn 15, chung zongah fiang tein akan cawnpiak. Jesuh he naa peh peng a si ahcun, amah tunih cu dawtnak ngeih dingin an cawnpiak, lam an hmuhsak lai.\nPathumnak: A Pasal kha Upat thiammi a si awk a si. (Show respect for your mate) “Upat” tihi aatlak caah, a tlamtlin caah , aadawh caah, a rum caah, tbk..,upat tinak in, zei bantuk minung a si hmanhah atlam a tlingmi a si lo zongah upat thiam, ahar caan zongah, aanuam caan zongah Pathian nih a sermi a si caah va upat! Pathian nih na pasal cu va upat tiah an fialmi na si caah va upat ko, (Ephesians 5:22-25).\nCucu Pathian nawl na ngaih kha a si.(John 14:15).Pakhat le pakhat upatnak a um lonak hmun ah cun “dawtnaktling” taktak hi a um kho ton lo. Pehte ding. Catialtu: Ngun Hlei Suai.\nDonald Trump Nih Federal Ralkap 175 Chicago Ah Thlah Timh. Democrat pawl nih an ukmi Chicago khua ah meithla kahnak le lamzawhnak a zual caah President Trump nih an khua himnak caah Federal ralkap Agent 175 ka thlah chap lai tiah tuchun ah a chim.\nPresident Trump nih white house i a chimnak ah, “Democrats pawl nih an penmi, New York, Chicago, Philadelphia, Detroit le Baltimore le Oakland khua an hrawh ding cu ka siang hrimhrim lo cucaah law and order a fehnak caah ralkap kan chap a hau hrimhrim” tiah a chim.\nMah hna khua pawl ah hin Black Lives Matter pawl lamzawhnak a tam I, palek he i hnursuan a tam caah hliamhma a tuarmi an tam ngai. Kan hnuzarh weekend ah khan Chicago khua chungah meithal ikahnak voi 70 a chuak I, minung 10 an thi, minung 60 renglo hma an pu.\nChicago khuabuai Lori Lightfoot nih cun federal ralkap rat hnawh ding cu a duh lo. Chicago khua hi minak pawl an tamnak khua a si, anmah le anmah meithal in ikhnak a tam biknak khua pakhat a si.


AA Ralkap Le Min Aung Hlaing Ralkap Nih Kan Chinmi Cu Ti le Rawl Loin Thah An Kan Timh - Chin Eleven News\nAugust 27, 2021 Lianchin Thang Chin 0\nLung a fak taktak Rakhine ramkulh ah a um mi kanmah chimmi pawl eidin an nei tilo caah bawmhnak pek dingin an kal hnawh hna i, Min aung Hlaing ral hrang pawl nih kal an senh hna lo i cu ticun an um ko tiah theih a si. Mah ka hmun luh khawhnak Myonee hmu lethmat thut mi i put loah cun luh khawh a si lo tiah Ming Aung Hlaing Ralhrang nih an khirh hna. lairawn News\nRelchap:Chin ram kulh Paletwa peng tlang Kimo ah Rakhine ralkap AA an um cang hna. Rakhine hriamtlai AA hi tlangcung hriamtlai ah a thawngbik pawl an si i, Ralhrang nih an thua ngam rih hna lo. 2018 hnu in ralhrang he kahnak an dai cang.\nThantlang Bomb Puahnak I A Thimi, Pu, Hlei Bik Fapa Tuzing A nunnak A Liam Than


Thantlang TABC Sangum Umi Kan Pa Nawl Bik A Nunnam A Liam - News and Media\nKan Khrihfabu chung in TABC sang ummi. Pu Nawl Bik (Sui Tin Rem pa) nih 2022 Pur 01, zanlei Sml. 4 hrawng ah, Lawngtlai ah mual a kan liamtak. Hmunkip kakip ummi chungkhar sahlawh rualchan vialte hna, TBC Khrihfabu chungtel dihlak nih kan in ngaihchiatpi hna. Bawipa Thlarau nih in hnem hna seh. Jesuh nih, “Keimah hi nunnak le thawhthannak ka si” a ti. Johan. Cred. Thantlang Baptist Church.\nA dang rel chap. Nu Duh Ci (Umhar phen ah seh) Nu cu bia vun i ruah ți le pakhat khat kong khuakhan ți tikah khin, “Vei mu, nangmah nawl si ko seh, nangmah nih a țha na timi paoh kha a țha ka ti ve ko,” vun ti ahcun nan i lunghmuih kho tuk cu. Zun chuak lo piin ekinn chungah kal duak i zawng thlalang bih bang a thli tein thlalang hmaiah va dir ta i hnu hmai i her, keh orh i zoh ta hna an hmang cuh hehehe.\nZawng cu thlalang ai bih ballo le ni khat cu inn pawngah a ra i, thlalang innpi hmai a kal lioah amah le amah ai hmuh cu a khuaruah a har tuk. Ai zoh, a hani a lik i thlalang chung i a hmuhmi nih a lik ve. Keh leiah a kalpah in ai zoh i a vun zohve, orh lei a kalpah in ai zoh țhan i a vun zoh țhan ve. Tlawmpal hnuah ai thawn i ai zoh țhan cuticun ai zohnak ah kal a hngal ti lo.\nCu hnu cun thlalang a hmuh paoh ah kal a hngal ti lo. (Cucu lai holh in thlalang a raap tuk kan ti hnga maw.) Minung an rat hnu lawngah kal loin a zam diam hehehe. Cucaah nu duh ci le nu nih an duh bikmi cu, “Nangmah nawl si ko seh, ti a si. Asinain nangmah nawl si ko seh ti lawng duh i nangmah nawl si ve ko seh, nangmah nih a țha na timi kha a țha ka ti ve ko ti hman lo bel te cu a țha ve hoi ti lo. A țialtu, Keimah kut.\nA dang rel chap. Nu Duh Ci (Umhar phen ah seh) Nu cu bia vun i ruah ți le pakhat khat kong khuakhan ți tikah khin, “Vei mu, nangmah nawl si ko seh, nangmah nih a țha na timi paoh kha a țha ka ti ve ko,” vun ti ahcun nan i lunghmuih kho tuk cu. Zun chuak lo piin ekinn chungah kal duak i zawng thlalang bih bang a thli tein thlalang hmaiah va dir ta i hnu hmai i her.


A then dengmang mi nuva nan um ahcun mah ning hin, a thar in rak thok hmanh uh ! A tlamtling than ko lai – LAICOMM\nChungkhar pakhat dirh hi a fawi lomi asi . Mising le mising i ton sitikah khuasaknak ah zia le za lei in , duhnak lei in kan duhnak a kalh mi a tampi . Pakhat le khat sining i khat lo , i umh hnu ah pakhat nih sawh ve lo , thinhunnak le uahnak ngeih peng , nang maw kei timi lungthin ngeih lengmang ahcun inchungkhar cu a fek kho lo . Cucaah a then dengmang mi nuva nan um ahcun hi hi rak rel ve hmanh ! a thar in rak thok law a tlamtling dih ko lai .\n(1) Zawnruah piak\nPakhat le khat umti caan a sau ahcun pakhat le khat kong kha kan i thei deuh . Kan theih chin ahcun amah hmunhma ahkhan dir law theihthiam khawh a si . Mah hi kan theih ko buin zawnruah a um lo ahcun do tu pakhat si . Cucaah nangmah le nangmah kha i ruat . Cun amah zawn ah dir law ruah piak ve . Na mitchinh law a sining ah lut law zeitin a tuar ti kha ruah piak . Nangmah lei na tuar mi kha cu philh rih law amah lei ah ruat hmasa. Mah nih cun nan chungkhar anuamh ter deuh hrim lai .\n(2) Theihthiam piak\nI sik caan , buai caan ah pakhat dirhmun ah ruah piak hi a fawi lo . Asinain isik lio i ” na sining na ruah ning cu kan theihthiam ” ti cu ahar tuk ko, asinain mah bia na chimnak nih a lungthin tampi a dam ter ko lai . Mah na chimnak thawng in an ruah piak ve lai i chungkhar nuam nan si ko lai .\n(3) Tlangtlak khawh i zuam\nChunkhar caan a sau ahcun nu lei in , pa lei in tlangtlaknak hi a zor thluahmah tawn . Dawtnak cu akal le kir in aum . Na tlangtlak ahcun nasinah an tlangtlak ve ko lai . A bik in rawlchuan a bat deuh caan ah laksawng pek, a bat tuk lio caan dawtnak tein kuh tibantuk hi tuah piak peng .\n(4) Na hnatlak piak\nA chimmi bia ah hnatlak pi , mah ruang ah alungthin ah lunghmuihnak in akhat lai i nan chungkhar a nuam ko lai .\n(5) A cunglei /teinak in bia chim hlah\nInnchungkhar kip ah ri , khiah mi , azataw, tuah hnga awk a um cio hna . Asinain na caah pakhat khat tuah tikah ” na tuah awk hme si cu ” timi bia chim hrim hlah . Cucaah chungkhar ah theihthiamnak a herh , bia i ruah aherh , buainak kha tha tein ruat hmasa aherh . Cu hnu ah a cung ah na tuah ding mi na tuah si ahcun na cung ah atuah than ko lai .\nPrevious Teinak a hmu mi hna nih zingka (8) hlan ah an tuah tawn mi phun (4)\nNext A nungak/nupi leng in a dang a kawl lo phun pa cheukhat sining


“A ram a rum I a vawlei a thami ram ah nan kal lai. Asinain keimah nih cun kan kalpi hna lai lo, zeicahtiah milungthawng nan si I lampi ah kan thah dih sual hna hnga,” ati…… Bawipa nihcun a thawh I, “Na sinah keimah ka kal lai I teinak kan pek lai,” ati. Moses nih cun, “Kan sin I na kal lo dingah cun, hi hmun hin kan thawhter hlah,” tiah a leh. Exodus 33:3,14,15\nMoses nih zeitindah a leh? Bawipa, “Kan sinah na kal ve lo ahcun kan I thawh lai lo,”ato. St. Augustine zong an hal ve: “Pathian na sin ah ra in, an duh mi paoh kan pek lai. Naa lak dih khawh. Na duh mi le a herh tiah na ruah mi paoh naa lak dih kho. Sinain, ka hmai cu zeitikhmanhah na hmu ti lai lo,” tiah in ti seh law zeitindah na leh lai?” an ti. A chimmi cu, “Pathian nih ka hmai cu zeitikhmanh ah na hmu kho ti lai lo, tiah an timi biatlang na theih tikah, lungkuai le ngaichia in na um ahcun mah ngaihchiatnak na ngeihmi ruangah cun vaa lawm,” tiah a ti.\nPathian nih Israel miphun hna cu kamhmi ram nan phak hlan lo nanmah zohkhenhtu dingah Vanmi kan thlahpiak hna lai tiah bia a kamh hna. Kamhmi ram zong tha tein nan phan lai, Teinak nan hmu lai; Nan caah ka chiah cia mi a si cang, tiah tha tein thluachuah a pek hna lainak kong le an cokhawhnak nak ding caah a bawmh hna lainak kong kha fiang tein a chimhhna. An caah Bawipa tluachuah tling tein a um ko nakkha a chimh hna. Siseh Moses nih cun, “Bawipa, Nangmah lo in cun Kanaan ram zong ka herh lo. Lam hruaitu ca Vanmi zong ka herh lo. Teinak zong ka herh lo. Cawhnuk le khuaihliti zong ka herh lo, NANGMAH LAWNG KAN HERH, BAWIPA,” tiah a leh.\nNitin kan nunnak ah Pathian nakin kan duh mi thil a um sual tawn. Ralring tein ruat tthan ve hmanh! Pathian nak in kan duh deuhmi thil a um sual ahcun - Zeithil paoh a si ah- kan caah SIASAL an si, ti kha Moses nun in kan hmuh khawh.\nPathian nak in vawlei pawcawmnak, suingun chawva, minthatnak, riantuan khawhnak le thil ti khawhnak, rumnak, micung cuan duhnak hna kan duhdeuh sual tikah kan caah, kha thil hna kha SIASAL an rak si. Pathian nak in Biakinn riantuan duhdeuh hna a rak um kho ve. Pathian nak in Khrihfabu tanh deuh hna a rak um kho ve. Pathian nak in khua le ram, peng le tlang tanh deuh hna a rak um theu tawn. Pathian nak in Dikari (Degree) sangsang duh deuh nak hna hi a rak um kho I, Pathian nak in Pathian hlasak in minthang duhdeuh nak hna hi an rak um liangluang tawn. Hi thil hna hi kan caah SIASAL an si I Pathian Hmai kan hmuh lo tikah kan tlaknak thil ah an cang tawn. Pathian nak in na duh deuhmi thil a um ve sual maw! Bawipa sinah ka thinlung ka pur cikcek Bawipa tiah au I thlacam hi mikip nih kan herhmi a si ko rua,


July 19 in Aung San mui cuang tangka tlap 500 ca an phawtzamh lai | THE CHIN EXPRESS\nJuly 19 in Aung San mui cuang tangka tlap 500 ca an phawtzamh lai\nMyanmar: July 19 khi Martyrs’ Day (အာဇာနည်နေ့) a si lai i mah ni ahkhin ralbawi Aung San mui cuang tangka tlap 500 ca kan phawtzamh lai, tiah Myanmar Central Bank nih June 18 zaanlei ah a thanh.\nAtu an phawtzamh dingmi tangka tlap 500 ca a hmetngan cu a tung 70mm le a phei 150mm a kau lai.\nRalbawi Aung San mui cuang tangka tlap 1000 ca an chuah in thla 5 leng hnu ah Aung San mui cuang 500 ca an phawtzamh hi si lai.\nAtu lio hmanmi tangka tlap 500 ca zong hman khawh a si rih ko lai, tiah Central Bank nih a ti.\nTangka tlap 500 ca a hnulei\nTu hnu ahcun Kawlram chungah hmanmi 10 ca, 50, 100, 200, 500, 1,000, 5,000 le 10,000 ca telhin tangka tlap phun 14 cu Aung San mui cuang in hman a si cang lai tiah Central Bank nih June 15 ahkhan a thanh.\nAung San mui cuang tangka tlap 1000 ca


Kalay In A Ra Mi Ralhrang Motor Sawmli Nih Kee Lam Ah Tedim Peng Khuate Inn Bauh In Thilri An Fir Piak Cuahmah Hna — Salai Ephraim Thawngpang\nKalay In A Ra Mi Ralhrang Motor Sawmli Nih Kee Lam Ah Tedim Peng Khuate Inn Bauh In Thilri An Fir Piak Cuahmah Hna\nTedim Lampi Khuate ah SAC Ralhrang nih Inn an Bauh, Thilri an Fir.Nihin zinglei sml. 12:30 hrawng ah Kalay in Taingen ah a phanmi SAC ralhrang pawl cu Tedim lei kalnak lam ah a ummi Heinzing khuate ah an phan i, khuami inn an bauh i thilri an firpiak len hna, tiah thawng kan theih.\nBomb Khor Chung ah Chungkhar ning in an Nunnak a Liam.Nihin zinglei sml. 9:00 hrawng ah Kayin ramkulh, Ba-an peng, Sinkpine khuate ah chungkhar minung 4 cu i dornak bomb khor an cawhmi chung ah an nunnak a liam.\nAn cawhmi kor hi pe 6 a thuk. Pe 14 a kau. A luhnak kua hi pe 2 a kau.Khor chung ah oxygen dawp awk a um lo ruang ah maw an thih, asiloah, khor chung fikfa sii an kahmi khuvai ruang ah dah an thih timi fiang in theih a si lo.\nHakha Rungtlang Ralhrangbawizik Motor Le Pumpak Rian Bawmtu An Zaam →\n← Chinram Kulh Chungah Ralhrangbu Nih A Thazaang A Chap Cuahmah Mi Cu UN A Lungrethei Tuk Cang


Rev. Dr. Chum Awi: 𝗦𝘂𝘂 𝗞𝘆𝗶 𝗛𝗶 “𝗞𝗵𝘂𝗮𝗿𝘂𝗮𝗵𝗵𝗮𝗿 𝗙𝗶𝗺 𝗖𝗵𝗶𝗺𝘁𝘂” 𝗮 𝘀𝗶. – Onlinenungak\nRev. Dr. Chum Awi: 𝗦𝘂𝘂 𝗞𝘆𝗶 𝗛𝗶 “𝗞𝗵𝘂𝗮𝗿𝘂𝗮𝗵𝗵𝗮𝗿 𝗙𝗶𝗺 𝗖𝗵𝗶𝗺𝘁𝘂” 𝗮 𝘀𝗶.\nIsrael miphun hna hi kum ___k chung miphun dang uknak tangah hartuk le sivang tuk in an rak um lengmang. Minthang Profet Isaiah nih a miphun Israel luatnak le daihnak a hmuh khawhnak caah a chim chung khawhmi thil liannganpi pakhat a rak um.Fapa pakhat pek kan siA min ah Khuaruahhar Fim Chimtu”a si lai, a rak ti. Cucu Jesuh Khrih a si.\nHarnak phunkip le hremnak le hramhram ukpennak le miphun dangtete rialdiptu chungin luatnak caah State Counselor, “Khuaruahhar Fim Chimtu,” Aung San Suu Kyi cu kan caah Pathian nih a kan thlakmi a si.Dinnak le felnak le zumhtlak sinak in a hnu zul cio hna u sih.\nUm…. 1856 kum hrawng ah cun, Sui khur in a rum mi nih California cu an khua ah an ser. 1990s ah cun Charlie Chaplin tiang a phan. Nihin ah cun, Sui cuai khat nak in California khuapi ah vulei pe 10 a man fak deuh cang rua. Chanthar ah an Gold Rush cu… Silicon Valley le New York i Timesquare le Wall Street hrawng ah asi cang ne ai..


NLD Sin Bialehnak:Section 261 hi kan remh ahcun ralkap nih CM a ṭuan lai caah remh kan duh lonak a si: – Hakha Cherry\nNLD Sin Bialehnak:Section 261 hi kan remh ahcun ralkap nih CM a ṭuan lai caah remh kan duh lonak a si:\nPresident nih Chief Minister cu ramkulh hluttaw kuzale chung in a thim lai, ti a si. Asinain Tlangcung ah Tlang Party nih teinak hmu usilaw, President nih ralkap 25% chung in CM cu a thim lai lo- Kawlrawn ahcun Democracy a ṭanhtu phu NLD, UBP, PP, PPP tbk party nih an tei ko lai caah.Cun, rawn party an lung a thian ko ahcun remh ruang ah ralkap nih CM ṭuan khawhnak lam a um lo.\nRalkap le USDP hmanh nih remh an duh mi, 25% nih CM a ṭuan lai phan ah kan remh lo, ti cu kan cohlang kho hrimhrim lo. NLD Phunghram remhnak Policy phen ah aa thup mi tlaihtleng Unwritten Policy, a fawinak in Tlang mi kut ah phakter an ṭihnak a ruang a um lai lo, ti khawh a si lo. A ruang cu ralkap an ti nain 261 aa remh lo caah Tlangcung Party le CNLD nih ramkulh cozah an ser kho lai lo, tiah kanmah tuknak hriamnam lila ah an hman ṭhan cang. Remh an duh tak tak lo, ti a fiang.\nMah le ramkulh cio nih duh mi CM chuaher an duh tak ahcun “Chief Minister cu Mizapi nih thim mi Ramkulh hluttaw kuzale chung in thim a si lai,” tiin remh khawh mi a si. Ralkap cu thim mi an si lo caah CM ṭuan khawhnak lam a um ti hnga lo. Cucaah, Pu Tial Ling nih bialehnak a kan tuah mi ah“Federal lei panhpi loin hnukirnak a si kho,’ a ti mi hi “hnu ah a kan kirpi” tu a si deuh.Credit-Van Tin Lian\nCNF USA Regional Committee Conference cu a ra lai mi 10/24/2020-10/25/2020 ah Indianapolis khua ah tuah a si lai.\nBiahalnak : Sipin rikulh area chung ah sipin siannak tel loin inn hei sa ning law zeibantuk sualphawtnak dah kai huah lai?


KAN NU CHINRAM AH NLD NIH TEINAK AN HMUH AHCUN KAN DIH BAK ARUANG – The Chinlung Post\nNLD Party nih Chinland ah teinak a hmuh cu Sal i salchin sal 3nak bantuk kan si. A ruang pakhatnak ah NLD cu kawl MiRum le kawl nationalism pawl kawl uknak hmun seh ti aduhmi minung nih hruaimi asi. Pahnihnak ah NLD cu Kawl Mipi le miphun mithmai zoh lawng si lo in Kawl ralkap hna mithmai zoh in rian a tuanmi an si.\nPathumnak ah NLD nih aa tinhmi ah Federal aa tel lo. Kawl miphun he cawhhrup in uk le kalpi akan timh caah Chin miphum caah tihnung asi. Palinak ah NLD nih tuni tiang ah State ( Pyine ) Vunci thimnak nawl akan pek duh lomi zoh tik ah Tlangmi hna hi an mah kut tang le uknak tang ah chiah peng akan duh ti a lang.\nPanganak ah NLD cu Kawl ralkap uknak tang ah a um ve mi an si tik ah NLD nih teinak a hmuh cun Chinmi le Ralkap kar ah direct in i chawnh biaknak ramkhel bia i ruah nak nawl kan nei kho ti lo i. An mah kawlmi hna nih a tha a rem an ti ning le an i chawnh biak ning, bia an khiah ning, Phun dang chim cun kawl le kawl bia chah nak ning in kan miphun kong lai rel a si lai caahNLD nih teinak a hmuh cu Chinmi caah sal sawhsawh si lo in sal i a sal chin 3 nak bantuk kan si lai. Salai Phuntanh Kawi Pui\nVun relchih rih mah cabia zong hi: Tukum November Ni 8, Thimnak ah hin Chinram ah Chin Miphun Party an Tthawn lo ahcun Chin miphun caah 2021-2025 NCA le Peace process caah Ttih nung ngai a chuak kho than. Zeica tiah Miphun Party MP a tling lo mi cu NLD hruaitu le ASSK nih i tel hna hlah seh a rak ti ruang ah 2015-2018 tiang an i tel kho lo, 2018 hnu te long in MP Aunglian thawng in CNF an ral tha an dir kho than.


Thantlang Times nih CDF caah a biapi a van thanh ve cang. – Lai Lungrawn Post\n1.Kan umnak hohmanh chimh lo ding Mizapi zong nih kan khua ah an um, cuka ah ka hmuh hna ti kha chim len lo ding. A hlei in ral tuk ding dirhmun a phak tikah.2Raltuk ding kan si tikah kan chungkhat hawikom duhdawtmi sinah thawngthanh lo ding.Kan siaherh tuk si le thla rak kan campiak uh ti vial a za.\n3.Kan khua lei in hriamnam he an ra cuahmah i an ikap hnik rua kannih cu kan zaam lai ti bantuk, thla rak kan campiak uh ti bantuk ca post le midang sin chim kha hman bak lo ding.CDF nih zaam uh ti lo ahcun mah duh in tlikzam len lo ding.4.Operation Raltuk ding kan chuah tikah commander nih phone a hman ahcun a za. A dang cu a herh si le second commander or field commander kha hman ve dingin commander nih a onh le cucu a za. Midang paoh phone off dih ding.\n5.Kan khua ah kan sang ah an ikap hnik nain zeihmanh ralrin an kan pe lo tiah a phunzai mi nan um theo. Ralrin kan in pek hna le nan zam ahcun kan ral nih pei an theih dih lai cu. A herh tiah kan ruah ahcun ralrin kan in pek hna lai i peklo kha a tha deuh kan ti sile kan in pe hna lai lo.6.Lamthlur pi i a ummi Gate hngak mi chekhlat tu CDF pawl nih zeitik hmanh ah zuurit buin khualtlawng lamlengmi horcer lo ding. Zuu a rii mi cu gate ah rian khinh lo ding. Biahaltu upa nih sualnak a ngei tiah fehter hlan ah a chektu a tlaitu nih kutthlak bak lo ding.\n8.CDF ralkap nih ramchung ah siseh ramleng ah siseh cunglei CDF council hngalhpi nak loin eidin siseh tangka siseh bawmh hal lo ding. Herhmi a um ahcun mah le umnak hruaitu upa sinah chim ding. Bawmchan tu zong nih cunglei upa hngalh loin mah duh pikpak cio in kan ralkap pawl bawmh len lo ding. Hmailei ah i tlukruan lo nak le lungthin thencheunak a chuak kho.\nKan Miphun runvennak rian kan tuan kan ti i kan mizapi nih an kan tih sual ahcun bialo si lai.Hi ka tialmi hi CDF council nih a ceihchahmi asilo, asinain ka hmuhton mi chungin kan ralkap siseh mizapi siseh kan hngalh le zulh a herh tiah ka ruahmi ka hun in hrawmhmi hna a si Salai Ngun San Aung.\nInstitute of Chin Affairs nih cathanh a chuah ve cang thisen a hlut zia a phuan cang


Franklin Graham nih Kawlram caah Thlacamnak a Sawm Cang – Kawltu Team\nFranklin Graham nih Kawlram caah Thlacamnak a Sawm Cang\nDecember 11, 2020 Pu Tawn Mang\nVawleicung Evangelist minthang tleicia Billy Graham fapa Franklin Graham nih cun Kawlram caah tlacam dingin sawmnak a tuah. Franklin Graham hi Pathian rian a tuanmi le US ram le vawleicung khrihfa nih an bochan ngaimi a si. US President Donald Trump he zong aa thei ngaimi a si. Kawlram caah thlacam dingin hi ti hin sawmnak a tuah. ‘ Tuni hi vawleicung ramkip nuhrin covo Ni (International Human Rights Day) a si. Atu tiang ka khrihfa biaknak zalong tein biak khawh nak ram i a ummi ka si caah kaa lawm tuk. Biakinn ah kan kal kho, thla kan cam kho, Bible kan rel kho. Cun midang sin ah biatak kan chim phuang kho.\nAsinain hi thil hi kum caan rau lo te zong ah aa thleng khomi a si.Vawleicung ram tampi ah Khrihfa biaknak zalong tein a kalpi kho lomi le zalong nak kan hmuhmi a tingco lo mi tu chun ni tiang an um rih. Tuzarh khan State Department lei nih cun Biaknak zalongnak a ngei lomi ram pawl a langhter. Cu hna ram cu, Burma, China, Eritrea, Iran, Nigeria, North Korea, Pakistan, Saudi Arabia, Tajikistan, le Turkmenistan ram hna an si. Hi ram pawl caah thlacam theihternak bantuk a si.\nPresident Trump le Vice President Mike Pence hna nih biaknak zalongnak hi kum 4 chung khan biapi ah an chiah caah kaa lawm i Pathian min zong ka thangthat. Hi ram zong ah hi biaknak zalongnak hi kan lawmhpi peng khawh nak lai thlacamnak ah ka zul uh tiah a langhter.\n← Doctor Laltanpui Unau Pa nih Thil Sining Vialte a Phuan Dih (VIDEO) A Celh Hrim lo.\nBREAKING NEWS:- BIDEN Unau pa Zong FBI nih Dothlatnak an Tuah Cang →


Halkha University Le CCU Caah Cauk, Uk 7968 Yangon Aphan Cang. – Hakha Cherry\nHalkha University Le CCU Caah Cauk, Uk 7968 Yangon Aphan Cang.\nChin miphun a kan daw tu Singapore kan hawi le nih cauk a kan kuat mi cu atam tak tak, Singapore ram i an library ah an rel mi cauk tha tha tampi a tel caah Hakha University le CCU ah sianghleirun a kai mi kan fa nau le caah san a tlai hrim hrim lai tiah ruahchan nak kan ngei.\nThe second lady Dr Anna Sui Hluan nih theih ter nak a kan tuah piak hnu ah Chin Ramkulh ah vui hnih kan tlun pi hna, cu hnu ah Pastor Cung Chin he Singapore tlawn ding ah an kan sawm.. hawi kawm tam pi he theih ter nak a kan tuah piak.\nMarch thla ah Chin Ramkulh tlun than ding in timhtuah nak kan ngei nan Covid-19 ruang ah a tlamtling lo.Kan hawi le hi Chin ram le Chinmiphun caah zumh nak lei ah siseh thancho nak lei ah siseh baitak tein rian tuan ti ding in timhtuah nak tampi an ngei.Credit-Renny Ceu Lian Mang\nDr.Sa Sa Sin Ah A Sinak Kong He Pehtlai In Bia Halnak!


Salai Lungthli Tum Laipa Bawi Bik Thawng Mawṭaw Man Fak Taktakmi A Cawkpiak – Chin World News Evening\nSalai Lungthli Tum Laipa Bawi Bik Thawng Mawṭaw Man Fak Taktakmi A Cawkpiak\nSalai Lungthli Tum hi cu uar a um hringhran ko. Midang caah biatak tein rianṭuanmi a si i a rianṭuannak in US Visa a hmumi le a kalmi an tam ngaingai cang. Holhthiam lomi nih US Visa a hmumi an um len. Cun amah nih Chinland Paih dirhtu zong a si i Laipaih a sunhsak ngaingaimi pakhat a si. Tutan zongah amah rianṭuantu laksawng can ah tiah mawṭaw man faak ngaingaimi a cawkpiak.\nBawi Bik Thawng hi kum 5 chung rian kan tuanti cang. Kan rian hi amah pumpak rian bantuk in a tuan, tei a ma tuk, a fel fawn. Amah bantuk a fel i rintlakmi riantuantu cu Laitlang ah an har ko lai tiah ka ruahmi a si. Tuni cu rian ai zuamnak laksawng caah tiah amah nih a uar ngaimi Suzuki brand new 2020 model Ertiga(ting 311; $23,000 man) ka cawk piak. Riantuantu pakhat hizat man motor cawk piak cu a fawimi a si hrim lo, nain riantuantu tha cu suikhur bantuk an si caah an dawtnak kan cham ve hna awk a si ko. Credit: Salai Lungthli Tum\n||Note: Hihi kanmah nih kan ruahnak in kan chimmi a si hrimhrim lo. Salai Lungthli Tum nih a Facebook cahmaiah a tarmi kan thlazamh chinmi a si. Salai Lungthli Tum a facebook cahmai zongah rel khawh ṭhiamṭhiam a si.||\nTi Paamnak In Mual A Kan Liam Taakmi Pu Ceu Mang A Chungkhar Nih Mipi Sinah Lunglawmhnak Bia An Chim\nKawl Ralkap Luttlai General Min Aung Hlaing A Phan Nain Zeiruangah Dah A Phak Ti Theih Khawh A Si Lo Meidia Pawl Luh Zong A Sianh Hna Lo


EUROPE Paih Pathawng Ro Sang Le David An I Paihnak Video – THLIZIL THAWNGPANG\nEUROPE Paih Pathawng Ro Sang Le David An I Paihnak Video\nOctober 8, 2019 Zohnuam Entertainment\nTutan cu EUROPE ah an i paih mi cu a sunglawi ngaingai. Cheukhat ca bel te a caw kho mi cu kan hmuh kho cio lo i a nuam lo ngai ve. A caw kho mi le a zoh cang mi nih cun theih a si ko cang nain a zoh rih lo mi caah atang ah video kan rak langhter chin mi a si.\nRo Sang hi a rak men hrim lo, paih hrim a rak thiam ko, a thazang zong a thawng, tutan champion ding hrim cu a rak si ko. Atu Khuathar pathawng David he an i piahnak video a si. A tei ning zong zoh a dawh ngaingai. Duh a rak nung hrim ko.\nLaimi nih hin paih hi kan sunglawi chin mi ka hmuh tikah lawmhnak tampi ka ngei ve, a ho paoh nih kan i lawm cio. Hi bantuk in ram khat le ram khat i zuam zong hi a phu mi a si. Cu i laksawng a tinco mi hi cu lawmhpi tlak hrim nan si. Hmailei ahcun hi bantuk thil kan tuah mi nih hin tampi tha hnemnak a kan petu a si ko lai. Atu ah phaisa thazaang in pumpak in nan dih heumi vialte hi a lak a si hrim lo. Bawipa nih nan herh ning in thluah tu in chuah ko hna seh.\nPrevious Post:Lawmh A Um Taktak: Indiana School District 3 Bawmhnak Pek\nNext Post:Rev. Dr. Samuel Ngun Ling, President(MIT) & Rev. Dr. H. Siang Kung, President (CCU) Nih Bia Roling Chimnak An Ngei Lai


Donald Trump nih:A sining pek ding in lungtling nak’A tuah ruangmang cang e. – Onlinenungak\nDonald Trump nih:A sining pek ding in lungtling nak’A tuah ruangmang cang e.\nUS President a si liomi Trump hi mawhchiat thlu ding cu silo, ai zumh rih caah a sunghmi a cohlanlo si i atu cu cohlan dawh in bbc nih cun an chim ko cang hih. A tawinak tein ka tial i ka ruat thiam u.President a tuan liomi Trump nih a zuam cawhtu Biden cu US president sidingin a cohlan cang tiah BBC news nih thawngthanhnak an van tuah. President trump nih a hramthok ahcun Biden nih aa ka tei timi a chim duhlo, votes hrokhrol tamtuk a um tiah a phunphin in bia a chim.\nUS State Senator a tuan thingmi Alexander zong nih a chimmi cu Trump nih hi teitu cungah a rian a khinh i Teitu simi Biden nih US Ram caah a tuan laimi hi a bomh ding si tiah a chim.Trump nih teitu a simi Biden cu President sinak a hlanh cang lai tiah theih si, cu lawng siloin a ra laimi kum 2021 Jen.20 in Biden nih US president sinakin rian a thok ve cang lai tiah theih si.\nTrump zong hi cu hlan i ai chanmi kongah mawh phurh awk hrim thalo, ho poh nih teitu si le rsm uktu si cu kan duh cio ko lai. Pasal ai zuam ve i hi cu a sitilo tiah a ruah caah Biden nih a teinak a cohlan ve ko i soisel tuk le mawhchiat tuk ding silo a cohlan cangmi ah lomhpi tuding a si ko.Phone si caah tial palhmi um cun ka theithiam hram u law thazaang ka pe peng ko u law tiah kan nawl hna.The Thantlang post


Chin Ralkap Nih Ralhrang Tampi An Thah Than Hna - TIMES OF CHIN NEWS\nChin ramkulh, Mindat peng Matupi-Mindat kar mengtung 14 ah nizan May 12 zanlei suimilam 4:00 hrawng ah CDF-Mindat le SAC ralkap kahdohnak a fak ngai, tiah theih a si. CDF-Mindat nih SAC ralkap mawṭaw run cu bomb voihnih kan puahhnawh hna caah SAC ralkap 10 nak tlawm lo an thi, tiah CDF-Mindat nih cathanh an chuah.\nAn i kahnak hmun kiangkap cu phone line an phih caah CDF-Mindat ralkap pawl pehtlaihnak a har ngai, tiah theih a si. SAC ralkap mawṭaw run 60 hrawng le raltuknak tank 2 cu Matupi in May 2 ah an i thawh, Matupi le Mindat hi meng 102 aa hlatmi a si i, ni 14 an rau cang.\nRemdaih Tonbiaruahnak Ah LDU A Kai Lai Lo………. Remdaih tonbiaruah sawmnak ah kan kai lai lo tiah Lahu Democratic Union(LDU) Chairman le Vice-Chairman nih an thanh ko nain LDU Secretary le a rianṭuanṭi hna nih kan kai lai, tiah an ti. Cu kong he pehtlai in LDU Chairman le Vice nih Secretary le a rianṭuanṭi pawl\ndantatnak kan tuah hna lai, tiah cathanh an chuah. LDU Chairman Kyia Hkun Sa nih remdaih tonbiaruahnak ah an kai khawh lai lonak kong cu May 5 ah a rak thanh cang i PPST zong nih LDU a kai khawh lonak a chim cang.\nSihmanhsehlaw Secretary Kyia Solomon nih kan kai lai, tiah a chimmi hi cu phung a buar tiah an langhter. Cucaah LDU Chairman le Vice Chairman hnatlak pinak tel loin remdaih tonbiaruahnak ah kan kai lai, a timi hi cu kan cohlang lo. LDU Council upaw pawl nih dantatnak kan tuah lai, tiah cathanh an chuah. Crd: The Chin Post


Hlan Lio Taluk Mifim Hna Nih Fale Sin ah Chim Lo Ding Tiah An Khap Mi Bia 5 – Vaurawng\nHlan Lio Taluk Mifim Hna Nih Fale Sin ah Chim Lo Ding Tiah An Khap Mi Bia 5\nPosted By: vaurawng.com June 5, 2020\n1. A Hartuk 难\nA hartuk timi bia hi hlan lio Taluk mifim hna nih an fale siseh an tuu le sihnaseh an hmai ah chim lo tiah an ti mi bia asi. A hartuk ti mi bia chimh tikah buainak a um mi silo ah harnak a um mi kha zeitin dah kan tlamtlinter khawh lai timi thazang chuah nak a zawrter, cu ruangah a hartuk timi bia hi an fale siseh an tuu le hmai ah chim lo dingin an ti mi bia asi.\n2. Ka Tuah Kho Lo 不会做\nKa tuah kho lo timi bia hi an fale siseh an tuu le sihnaseh an hmai ah chim lo dingin an khap mi bia asi. ka tuah kho lo ti mi bia kha fale hmai ah kan chim tikah an i cawn ve lai ii thil an tuah mi cungah zuam duh nak thinlung an ngei sual lai lo ti an phan caah an khap nak asi. Kan tuah cuahmah mi thil pakhat kha ka tuah kho lo ti mi lungput kan ngeih ahcun i zuam duh nak thinlung a zawrter ngai tu asi caah asi.\n3. Ka Tha Dih 灰心\nKa tha dih ti mi bia pakhat kan chim nak thawngin kan pawngkam ah a um mi kan fale siseh kan tuu le sihnaseh an lung a zawrter khawh mi hna asi caah mah bia hi chim lo dingin an khap nak asi.\n4. Ka Um Har (or) Thathut 懶\nKa um har tuk ti mi le thathut ti mi bia hi hlan lio Taluk mifim hna nih an fale siseh an tuu le hmai ah siseh chim lo dingin an khap mi bia asi. Mah bia hi nuamhseihnak zongah siseh, capo nak zongah siseh kan chim tikah kan tuan mi cungah tuanvo lak khawh lo nak a langhter khawh mi asi caah asi.\n5.Ka Batuk 累\nKa batuk ti mi bia zong hlan lio Taluk mifim hna nih an fale hmai ah siseh an tuu le hmai ah siseh chim lo dingin an ti mi bia asi. Mah kan chim tikah kan taksa kan thinlung ah tha uai nak a chuahpi i, cu tikah ngakchia hna nih an i cawn sual lai tiah chim lo dingin an ti mi bia asi.\nDortmund vs Gladbach LIVE [ 11:00 PM ]


Hringtu Pa Le Dawtnak A Ngan Ning A Fanu Caah Cun Ningzahnak Faak Zong A In Tuar Ko - Hakha Times\nHringtu Pa Le Dawtnak A Ngan Ning A Fanu Caah Cun Ningzahnak Faak Zong A In Tuar Ko\nKum 8 Nute Ruahpisur lak Ca Zoh Lio Video Nih Online Cahmai Ahninh Ko\nMalaysia: Nau Chuakka Te Inncung In A Nu Nih A Hlonh\nSinum Nu Nih Inn Ngeitu Dinti Thawl Ah A Zun A Rawn Piak\nTuluk ram mipa Guo tiah kawhmi kum (45) tluk hringtu pakhat nih a fanu dawt sii thlopnak ding caah, tangka a zatawk a ngeih lo ruangah mibu lak ah monu thilthuam hruk in tangka bawmh a hal hna tiah theih a si, Ngakchia nu hi hringtu a nu nih a thih taak cang.\nMipi nih ka zoh khun hna seh tiah dawh tak in aa ttamh hnu ah, Monu thilthuam hruk in pa a si ningzahnak vialte kal taak in mibu lak ah phaisa a halnak a ruang cu thi cancer in a damlo mi kum (4) tluk a fanu caah hin a si.\nGuo nih” ka ningzahnak vialte le ka ngeihchiah vialte zong zeihmanh ah ka ruat ti lo, ka fanu bawmh nan duh ah cun nan bawmhnak phaisa vialte zong amah ca lawngah ka hman ko lai tiah bia kaa kam tiin media sin ah a chim, A fanu caah, Ningzah tuar in dawtnak a langhter mi hringtu pa Guo nih a fanu bawmchan tu ding minung aa ruahchan ko.\nBy Hakha November 28, 2020\nMah video hi nikum ta asi, naite a cang mi cu asi lo, Malaysia ah tleihkhihnak...\nBy Hakha March 15, 2020\nUS ram ah Karen pa a si tiah ruahmi pa cu zaantlai hnu ah inn a...\nBy Hakha July 13, 2018\nFacebook hmangtu Rolando Villanueva nih Philippine ram ah ruahpi sur laak ca a zoh mi nu...\nBy Hakha June 26, 2018\nKalan Hentian, kajang ah kan hnu zarhpini ahkhan nau chuak kate inn chung in hringtu anu...\nBy Hakha May 27, 2018\nHongkong ram, Tuen Mun peng ah sium nu kum 24 nu nih inn ngeitu dinti thawl...


LUNG AFAK BAK TUZAN A SUNGH NING CU CELH DING ASI BAK LO – The Chinlung Post\nLUNG AFAK BAK TUZAN A SUNGH NING CU CELH DING ASI BAK LO\nOctober 30, 2020 admin Local News 0\nVawlei cung mipi vialte le Chinmi vialte hna nih kan i hngah hlang taktak mi Aung La Nsang aa phomhnak caan cu anai cuahmah cang. Arauh hlan ah aa phomh cang lai. Aung La Nsang hi kanmah Laimi Phun cu a silo. Sihmanh sehlaw Laimi bantuk in kan ruahmi le kan zumh siseh kan dirpi taktak mi pakhat asi. Aruang cu Kawlram minung asi ca zongah khin asi.\nCulawng siloin Laimi nih vawlei cung minthang kan i ngeih chunmi Tial Cung Thang he neihniam tein a um ttimi le atlongleng ttimi an si caah Chinmi vialte zong nih kan uartuknak a ruang pakhat zong cu asi. Aung La Nsang cu tuan deuh Malaysia an i phomh lio zongah sunglawi taktak in Laimi hna nih donmi le Lai puan tiangin eih hrukmi a si.\nTuzan cu mezei paoh thinlung a cawlcaang ngaingai lio khi asi. Cucu ahohmanh chim loin kan theihdih mi asi. Kan lung a tur, kan mit zoh a fak, Kan taksa a cawlcang hna. Kan mawh hrimhrim lo. Zeipaoh sisehlaw a cung kan chimcia bangin a ni le caan cu tlolh awk attha hrimhrim lomi ni le caan a si ko cang. Aung La cu tutan aiphomh mi asi.\nAung La Nsang le Reinier an i phomhnak ding cu Laimi vialte siseh Chinmi or Vawlei cung hmunkip kaa kip a ummi vialte zong nih kan i hngah hlang taktak mi asi. Kan lungput ahcun Aung La Nsang nih tutan hi cu teinak hmuh hrimhrim sehlaw tiah kan ti dih. Atu le tu zeitik ah dah an i phomh lai timi lawng kan hngak cio hna. Kan mawh hrimhrim lo. Abiapi tukmi puai asi caah asi.\nAung La Nsang nih an i phomhnak konghe pehtlaiin Nizan ah a chimmi cu zawtnak a um cuahmah liopi a si caah mibu cun rak um hlah in rak hlah uh. Cun i thuatnak velh thongh a si caah lungzawtnak angeimi hna nih cun ralring tein rak um uh. Damte in nan um khawhnak ding caah thla kan campiak hna, i nan ka dawtnak cungah kai lawmtuk tiah a chim.\nAtu hi a cunglei kan langhter cang bantukin an i phomh lio kong kha asi. Thin zong a vun phang ngaingai. Sihmanhsehlaw Laimi vialte hna nih cun kan dirpi hrimhrim ko timi fiangtein hmuh le theih khawh asi. Aruang cu an i thuatnak video zoh hmanh ah vawlei cung pumpi huap in Laica bakin Aung La kan i dirpi tiah atimi tampi hmuhkhawh asi. Tutan zongah teinak a hmuh lai tiah kan i ruahchan cio.\nAn vun i thuatning vun zoh tikah pakhat le pakhat patthawng veve cu an si i, thin zong adur caan tampi a um hung. An i phomh vun zoh lengmang tikah Aung La Nsang nih a vun teipah ngaingai. Adonghnak tiang an vun i thuatning cu zapi nih kan theih cio dih mi a si. Sihmanhsehlaw thatein a zohmi nih cun ahodah thil atikho deuh timi zong kan hmuh in kan theih hna lai.\nAn vun i tthuat hramthok bak ah Aung La Nsang nih voikhat a thuat manh. Cu hnu ah an vun i kup i, Reinier nih atengh kan ti lai maw an tlu tti kan dih lai dah. Caan zeimawzat cu an vun i tlai hna. Aung La cu a tai in a vun reh i, mifa naupa a cawlcang kho ve hrimhrim lo. Caan zeimawzat cu an vun i tlai. An vun tho, an tlu tthan, Aung La cawlcang kho ti loin, a tuah ruangmang ko cang. Minute caan hmanh a rauh hlan ah lohbak si ko.\nRAK ZOH ZAWK UH ATU AN I PHOMH CUAHMAH CANG HIH LIVE VIDEO\nTial Cung Thang Cu A Mitthli Tla Buin Bia A Vun Chim Celh Ding Bak Si lo


Fihnung palek: Palek nih Myitsone Tidil duhlo-langhternak hruaitu taza an cuai | THE CHIN EXPRESS\nDuhlonak langhtertu pawl taza an cuai lengmangmi hna hi fihnung taktak a si. Mipi nih kan duh lomi cu zalong tein kan langhter awk a si i cozah zong nih mipi duhnak kha a zulh ding si. Cucu democracy a si.\nTuluk cozah nih Tuluk ram mei peknak caah Kachin state i Myitsone tiva nganpi dil a timh. Kawlram caah zeihmanh hlawknak a um lo pinah, tiva kam khuasa mi le dum tampi ti nih a khuh dih ding a si.\nMah ruangah Kachin khualipi Myitkyina ah nizaan ah minung 10,000 hrawng nih duhlonak an langhter. Duhlo-langhternak hruaitu palek nih taza an cuai.\nDuhlo-langhternak hruaitu nu Ja Hkawn cu palek nih Peaceful Assembly and Procession Law Dal 20 in taza an cuai. Biaceihzung nih ‘a sual ko’ a ti ahcun thla 1 thongthlak pinah MMK10,000 liamter a tong kho.\nPalek hi Ramchung Vuanci Zung nih a ukmi an si. Ramchung Vuanci Zung cu ralkap nih an ukmi a si. 2008 Phunghram nih ralkap kut ah a pek. Myanmar ram hrapcheu cu ralkap nih an uk peng rih ko.\nMyitsone tiva dil dingin China cozah a rak petu hi Ralkap cozah a si. Mah hi an dil khawh ahcun vawlei cung tiva-electric vialte lakah a nganbik 15nak a si lai. Pe 458 a sang lai i pe 4,000 leng ti a cawm lai. Tiva hme deuh 2 zong a khuh dih lai. Mei tha 6,000 MW a chuah lai. Inn 6 million leng mei a pek khawh lai.\nMah vialte chungah 90% cu China ram caah a si dih lai pinah, pawngkam khuasa Kawlrammi tampi harnak an tong lai.\nAho Myanmar rammi nih dah a duh lai? Ka duh lo ti langhter ruang i tazacuai cu apoi taktak. Ralkap le palek hi ram vengtu si loin ram zuartu le rammi fahnak petu an si. Fihnung taktak an si.\nJanuary 29 in February 5 tiang Union Hlutdaw ah 2008 Phunghram remhtu bu dirh kong an ceih. Ralkap le USDP MP pawl nih an doh len nain MP tam deuh [tlangcung party le NLD MP pawl] nih dirh an duh caah an fehter khawh.\n2008 Phunghram remh hmanh duh ttung loin MP a ttuanmi hi cu ram le miphun dawtu an si lo. Mah paw caah, mah lahkhah ngahnak ca menmen ah MP aa cuhmi an si.\nHmai kum 2020 November thla ah Kawlram pumpi ah thimnak a um tthan lai. 2008 Phunghram remh hmanh a duh lomi le hi tluk fihnung ralkap he aa bawmmi party cu vote bak lo ding.


Thinphan Ding Um Lo, Trump Caah Ruahchannak Um Rih – Chin World News Evening\nCu chungah atu minung pathum le bang cu Donald Trump nih athim, mi an si. Ahnu bik thimmi Amy Coney Barrets zong kha Trump nih atimhmi asi. Hi konghe pehtlaiin Trump legal team hruaitu lutlai asimi Rudy Giuliani siseh Sidney Powel le adang hna nih cun Supreme Court kal dingin timhcia kan si tiah press conference ah an chim.\nCucu America mipi vialte hna nih thei dih hna seh ti kan duh. Hi thil nih hin kan miphun hmailei a chimh lai. Tutan vote ningcang lo a umnak aruang cu Election official hna ruang ah a sitimi hi thawngzamhtu nan si bangin lih lawng chim loin biadiktu nan chimphuan lai tiah ruahchannak ka ngei.\nAtangmi state cu biacaihzung kalpi lio asi caah afiang rih lo. Cucaah president konghe pehtlaiin thiamsang, French Constitutional expert siseh Stanley Johny le adangdang hna zong nih Donald Trump hi tutan thimnak ah US president cu a si tthan in, atling tthan ko lai tiah an zumh. Credit: Dr PC Biak Siam


Nazi 12 Chung i A Zohtu Million Tling Kho Mi Aye Mya Phyu I A HLa Thar Cu A Turu Lawlaw A Thiam Lawlaw Khi Si (+Video ) – Onlinenungak\nMyanmar Idol season 4 i zuam nak i mipi nih an uar tuk mi pakhat Aye Mya Phyu nih cun Idol ai zuam hnuah Offical hla thar pathumnak cu January 15 ah mipi zoh khawh ding in le ngeihkhawh ding in a langh ter i, nazi 12 chungah zohtu One Million bak an tling kho.\nAye Mya Phyu i a hla thar cu “Brand New Love” tiah minpek a si i Thar Thar i phuahmi a si. Lemcangtu ah Myanmar lemcangthiam lar tuk mi Nay Toe ai tel mi cu mipi a hip khawh tuk hringhran. Hla cu mi pakhat duh tuk ruangah ruahnak le hmuhnak phunkip ah a lang zungzal timi langternak a si i lemcang an thiam tuk hringhran pin ah an zei tuk i mipi an hip kho tuk hringhran.\nAye Mya Phyu nih cun Idol ai zuam hnuah “Naw, Lwan Nay Twe” le Brand New Love timi pawl cu pumpak offical music video in a chuah cang i hla zong tampi a sak mi tamzet sak mi cover a nei. Cu pin ah Aye Mya Phyu nih cun hla thar chuah ding 3 a neih nak kong zong mipi sinah chimnak a nei i,January 18 zong ah hlathar chuahthan ai tim rih tiah thawngtheih a si.\nHla a chuahmi lakah “Lwan Nay Twe” timi hla in Joox Top 10 hla lar laksawng a ngah ve i Million tlin awl cem mi a hla thar cu tutan i a chuahmi “Brand New Love” timi a si. A tanglei ah a Video kan van thil chih.


Rev. Dr. Za Hlun Thang te sianginn cu nizan suimilam 11pm ah ralkap nih an luthnawh hna – Hakha Cherry\nRev. Dr. Za Hlun Thang te sianginn cu nizan suimilam 11pm ah ralkap nih an luthnawh hna\nRev. Dr. Za Hlun Thang te sianginn cu nizan suimilam 11pm ah ralkap nih an luthnawh hna i, a fa pa, saya Pa Sui le midang pa thum zong fak ngai in kut an tlak hna ti thawng kan theih cu kan lung a nuam lo taktak.\nAn phone an check hna i, a fa pa nih miss myanmar a rak share mi post pakhat ruang bak ah fak taktak in an vuak chap.\nAhodah a si an ti i, ka fapa a si a ti ruangah an bawhter i, voi thum an tuk chap. Rev. Dr. Za Hlun Thang zong kupbil dingin voi hnih an ti nain, a bil duh lo pinah, nan lung si tiangin rak kan check uh, sualnak kan tuahmi pakhat hmanh a um lo tiah a ti hna.\nRev. Dr. Za Hlun Thang te chungkhar hi atulio kan ram a har lio ah misifak le miharsa hna sinah an si khawh tawk in a bawm minhna an si pinah kan chinmi ralzam hna zong a zuanhnawhmi an si i, hi bantukin sualnak ngei loin an luthnawh hna i an nau le tiang in kuat an tlakmi hna cu lung a fak taktak ko.\nTutan an luthnawh hna mi a ruang hi Hmawbi ah sianginn kai kho lo dingin a cawlcangmi hna lakah Chinmi an um tiin report tu an um ruangah ruahdamh in an luthnawh hna hi a si.\nRev. Dr. Peter Za Hlun Thang he phone kan i chawn i, a fa pa zong a pasal ngai caah kaa lawm. Kan si khawh tawk in kan ram ca thlacam le harsami hna caah kan i zuam hna a hau a ti.Rev. Dr. Za Hlun Thang te chungkhar pathian nih in veng ko hna seh.\nCredit-Thawng Tha Thang\nThuzar Wint Lwin hi a molh bia maw si hnga ai theih ter lo maw si hnga ka ti .\nMizoram in Kalay ah a tlung mi pakhat sinin Covid zawtnak hmuh a si


Anih cu, ‘Chin miphun’ a si ruang ah ‘a hrut lai, a hrang lai’ ti khi ‘prejudice’ a si. – Hakha Cherry\nPREJUDICE Anih cu, ‘Chin miphun’ a si ruang ah ‘a hrut lai, a hrang lai’ ti khi ‘prejudice’ a si. Chinmi si ruang ah cop le cilh in ‘a hrut le a hrang’ ti cu, ruang diklo le chirhchan palh hirhiar a si.\n‘CNN’ Journalist Ward cu, ‘Kawl ralkap’ nih Myanmar ram ah luh an sianh caah, ‘Kawl ralkap ttanh in’ thawng a chim te lai ti khi ‘prejudice’ cu a si. ‘CNN’ in a si caah ‘bias’ a ngei hrim lai ti zong ‘prejudice’ a si.\n‘Kawl ralkap nih tangka tom in an cheh lai le a ttanh hna lai’ ti bantuk phun bia zong tehte um lo in, chim ci a si lo; cu bantuk bia cu, kan thluak ah a umcia mi ruahnak, kan mit in kan va hmuh taktak lomi thil phun khi si kaw, kan background in ruahcia kongkau kan i lakmi nih mi a hlen tawn, kanmah le mah lila a kan hlen tawn.\nCNN journalist Ward i aa ngeihmi professional ethics le a luancia experience vialte kha kan hei hngalh lo mi a si ko lai. Kan i ngeihcia ruahnak (hlen a hmangmi) khin midang kan zohbelh hna tik ah, ‘bia ngai le bia dik’ kan nganh tawn ko lai. Cucu, kan minung sinak man a si ahcun, ‘biatak’ kan ttanh khawh lai ka zum lo.\n‘Prejudice’ in kan community le Khrihfabu chung ah kan i hmuh tik ah, i rem khawh a si lo. Thinlung ah hliamnak le fahnak a umter. Thil pakhat a sining tak le midang a sining tak hngalfiang lo in, fawite in kan zohbelh colh mi hna hi, a ding lomi a si.Credit-Salai B Chan Khar


Bangladesh ramchung hmunkip ah akihtuk ruangah athimi minung 50 an phan cang - Khuaruah Har News\nBangladesh ramchung hmunkip ah akihtuk ruangah athimi minung 50 an phan cang\nBangaldesh ramchung lumnak nihcun record thar serin atlakniam tuk ruangah 4.5 dergree celcius tiang atum tiah khuacan lei department nihcun an chim. Tutiang zongah Bangladesh ramchun ah cun akiktuk rih tiah theih asi.\nNovember 1 in December 28 chung cazin ahcun khuacan kiktukmi celhloin minung 50 hna nihcun an nunnak an hloh tiah ngandamnak lei lutlai asimi Ayesha Akhter nihcun achim. Sizung chung zongah hin khuacan kiknak nih achuahpimi zawtnak tidat chambaunak, dengue, cuap phing tibantuk zawtnak hnain sizung kaimi cu an khat thup ko tiah achim.\nSifak inchungkhar abikin rianhrang tuantu hna nihcun hrukaih le puan an ngeihlo ruangah an tuar khun. Cun nghakchia hna le kum upa hna nihcun khuacan kiktukmi ruangah cuap phing zawtnak an ngeih hna tiah Ayesha Akhter nihcun achim.\nThlizil kiktukmi ahran ruangah le dapti hna tamlak tein an tlak ruangah khuacan kihnak nihcun nitlawmpal chung a awhrihlai tiah Banladesh khuacanlei nawlngeitu hna nihcun anrak thanh. Tuhrawng Bangladesh ramah khuadawm le dapti tamtuk in atlak ruangah vanlawng tum kalnak cancel nak le tlaiternak an ton peng tiah Reuters thawngzamhnak nihcun arak tar hi as.\nKhuacan achiattuk lio le akiktuk lio can zawngah hin sifak inchungkhar hna nihcun Daka khuapi lampi cung ah rianhrang an tuan rih pengko tiah achim. “Keimah nihcun thimdingmi kangeilo, ka inchungkhar cawmnak dingah cun khuacan achiattuk zongcu zeirello in rian ka tuan hi asi. khualtlawng minung hnacu mithmuh khawhin an tlawmdeuh tuk cang.\nA kiktuk ruangah mitampi hnacu in ah an ibenh” tiah Daka khuapi chungah Saihka (cycle kethum ngei) monghtu Abdur Rahim nihcun achim. Kan vawlei cung ngai hi aw sifak mi hna caahcun hmunhma ttha hi a um kho hrim hrim lo. A lum caan ah an thi, a kih tk caan an thi fawn, am thil tawnmi ruah ah hin zangfak taktak khi an si. Kan khua caan an tthat tilo caah kan umnak hmun cio ah ralringtein kan um a hau.


Russia President Putin Nih Ai Citmi Khuaruahhar in A Tha Mi $ 700 million man Vanlawng – Vaurawng\nRussian president Putin nih ai citmi vanlawng cu American president Trump he ton dingah Helsinki ah hmuhsaknak a tuah i, a hmu mi paoh an khuaruahhar dih.\nRussian puanlang (flag) ai thlai chih mi Putin nih ai citmi vanlawng hi a dang vanlawng pawl he a lian le a kauh ning an i dang deuh ngaingai.\nIl-96-300PU Jet bantuk vanlawng i a man hi Europe in £390 million (AUD$696m) asi i, vanlawng cungah an bunh mi pehtlaihnak thilri hi chanthar thilri lawngte an si i, ruahlo pi in kahdohnak a um sual ahcun tiah ralkap pawl nawlpeknak le a dangdang management center pawl zong ai tal dih.\nA Lenglei in vanlawng van zoh tikah a dang vanlawng sawhsawh nak in a ngan deuh i, a chunglei ah zukthai (Painting) dawhdawh zong an um pin ah ihnak tha taktak mi zong a um chih.\nVanlawi chungah an chiah mi thutdan cabuai thilri hrimhrim hi khuaruahhar an si ii zungkhan, ihnak khan le gym celhnak khan kaupi zong a um chih. Mah Jet vanlawng bantuk pi hi suimilam pakhat ah mile 560 tiang a zuang kho mi asi i Voronezh Aircraft Production Association nih sermi asi.\nAir Force One cu American president nih citmi vanlawng asi i Boeing 747-200B Jet vanlawng an remh i an sermi asi.\nBoeing 747-200 vanlawng cu 1987 thawk in president cit dingah tiin an rak ser mi asinain, a tu tiang Boeing company nih kum zabu 100 renglo tiang president caah an ser piak mi asi. mah vanlawng cungah america kahdoh a ton sual ahcun vanlawng cungin nawl peknak zong ai tal chih. vanlawng cungah america president zungkhan lianpi le tonbiaruahnak (conference room) zong ai tal chin.\nVanlawng chungah siibawi pakhat nih a zulh peng i, president caah a herhmi ngandamnak pawl a tuahpiaktu asi. cu pin ah coka pahnih zong a um chih i, minung 100 renglo rawldanh khawhnak khan zong a um, takkholhnak le gym celhnak khan lianpi zong a um.\nAir Force One ah telephone 87 a um i, vanlawng cung in president nih bia a chim lio video zong vawlei cungah thlah khawhnak a um chih.\nMissile khamnak thilri zong an bunh chih, vanlawng datsi rawnnak zong vancung ah an tuah chih i suimilam pakhat ah mile 630 tiang a zuang kho mi vanlawng asi.\nPutin nih ai citmi vanlawng a chunglei hmanthlak online ah phozar asi tikah Russian mipi hna cu thinhang ngaingai dawh an si.\nRussain runvennak lei vuanci zunglei pehtlai nak in Putin nih ai citmi vanlawng hmanthlak hi ngah dawh an si i, pakhatnak cem online ah a phozartu cuKungurov timi blogger nih a soisel hna nak ca zong a tial len.\nBe the first to comment on "Russia President Putin Nih Ai Citmi Khuaruahhar in A Tha Mi $ 700 million man Vanlawng "


Athiam Lawlaw “I Pheh Hlah MuMuidawh Te” (VIDEO) by- Leng Far Hlawn Sung\nLeng Far Hlawn Sung nih I pheh hlah mu muidawh te timi Laihla Love Song asakmi cu a thiam kho taktak si. Ngaih ka ah cun cubantuk hla cu ti ding a lo nain ngaih deuhdeuh ah a thiam kho tuk. Hmailei ah cun Zuunhla sak ah Love Song Singer of the Year a co te lai. Leng Far Hlawn Sung, i zuam chinchin, na thiam ko tuk eh. video zohnak link\nVapual Thawng – Love song sak hi sual a si timi a tutiang an um rih, “God is Love’ kan hei tii fawn, cucu pehtonh ahcun Love song ti cu “Pathian hla” ti a si hoi, Laimi nih Love Song kan ngei lo, Zuun hla lawng kan ngei. Love song sak hi sual a sii ahcun kei hi Love Song nan timi Zuun hla phuahtu ka si, cucaah a satu nakin ka sual deuh suaumau ti nak a si lai…ka min ka leet a hau..”Vapual Thawng” ti kha “Misual Thawng” ti in.\nKa duh kan dawtmi hna he thihnak in maw, a dangdang ruangah kan i tthen tikah an zuun kan ngai cucu tthah hla zong in an lawh, hla zongin kan phuah…kan dawt hna i kan siang fam hna lo cu ta. Pumpak ruanhning le a pomning a si i a sak duh lo khi cu phundang…mi sakmi va soi khi cu a dik lo ka ti, anmahle zalonnak cio.\nThantlang Peng Palek CDM Tuahmi Nihin Tiang Bawmhnak Kan Hmu Lo →\n← RAL RAM I ZURIT CU RALSUNGHNÂK PHUN KHAT A SI


1 Samuel 1 - Baibal Olcim\n1 Samuel 1\n1Ephraim tlang kah, ka om Ramathaim Zophim ah hlang pakhat om. A ming tah, Elihu capa Jeroham kah a ca Elkanah ni. Elihu tah Ephraim Zuph capa Tohu kah a ca ni.\n2Anih te yuu panit tih a yuu cuek te Hannah, a pabae tah Peninnah a ming nah. Penninah te camoe om tih Hannah tah camoe om pawh.\n3Tekah hlang tah thothueng ham neh Caempuei BOEIPA nawn hamla hnin bal hnin bal amah kho lamloh Shiloh la cet. Teah te BOEIPA khosoih Eli ca rhoi Hophni neh Phinekha khaw om.\n4A tue a pha tih Elkanah loh a nawn vaengah tah maehvae te a yuu Peninnah neh a capa rhoek khaw a canu rhoek khaw boeih a paek.\n5BOEIPA loh a bung piim sak cakhaw Hannah tah a lungnah dongah maehvae a paek vaengah Hannah ham tah pakhat neh a rhaep pah thil.\n6BOEIPA loh Hannah bung a piim sak tih a caeng dongah Hannah tah konoinah neh, citcai neh hue a sak.\n7Kum khat phoeiah kum khat BOEIPA im a paan vaengah khaw hue a sak. Te dongah rhap tih buh ca pawh.\n8Te dongah anih te a va Elkanah loh, “Hannah balae tih na rhah, balae tih buh na caak pawh? Balae tih na na thinko a phoena? Ca tongpa parha lakah khaw nang taengah ka then moenih a?, a ti nah.\n9Te daengah Shiloh kah Hannah loh buh caak ah ok ham thoo. Te vaengah khosoih Eli BOEIPA bawkim rhungsut taengkah ngolkhoel dongah ngol.\n10Hannah tah a hinglu khahing tih a rhah doe a rhah doela BOEIPA taengah thangthui.\n11Te vaengah olcaeng neh a caeng tih, “Caempuei BOEIPA, na salnu kah phacipphabaem he han so rhoela so lah. Kai he m'poek lamtah na salnu he hnilh boeh. Tedae hlang kah tiingan te na salnu ham m'pae lamtah a hing tue boeih te BOEIPA taengla kam paek eh. A lu dongah thiha loh ben boel saeh,” a ti nah.\n12BOEIPA mikhmuh ah a thangthui te a koe coeng dongah Eli loh a ka te a sawt pah.\n13Hannah te a lungbuei khuiah cal tih a hmui ni dawk a tat coeng. Tedae a ol a yaak pawt dongah Eli loh anih te yurhui la a poek.\n14Te dongah anih te Eli loh, “Me hil nim na rhuihmil ve, namah te na misur dong lamkah loh cue uh saw,” a ti nah.\n15Hannah loh a doo tih, “Moenih, ka boeipa, Kai huta he ka mueihla mangkhak sut tih misur khaw yu khaw ka ok moenih. Tedae ka hinglu he BOEIPA mikhmuh ah ka kingling coeng.\n16Ka kohuet cungkuem neh tahae ah ka konoi nen ni ka thangthui. Na sal nu kah a muen he na kodang ah dueh boel mai.\n17Eli loh doo tih, “Ngaimong la cet lamtah amah taengah na bih na huithuinah te Israel Pathen loh m'pae saeh,” a ti nah.\n18Te dongah, “Na tueihyoeih he na mikhmuh ah mikdaithen khaw dang van saeh,” a ti nah. Te dongah huta te amah caeh long ah cet tih a caak. Te lamkah long tah Hannah kah maelhmai khaw pumphoe voel pawh.\n19Mincang ah thoo uh tih BOEIPA mikhmuh ah tho a thueng uh. Te phoeiah bal uh tih Ramah kah a im te a paan uh. Te vaengah Elkanah loh a yuu Hannah te a ming hatah Hannah te BOEIPA loh a poek.\n20Khohnin a thoknah a pha vaengah Hannah te vawn tih ca a cun. Camoe he, “BOEIPA taengah ka bih,” a ti dongah a ming te Samuel a sak.\n21Elkanah loh BOEIPA taengah khoning hmueih neh a olcaeng nawn ham te a cako ah boeih cet uh.\n22Tedae Hannah tah a caeh kolla a va taengah, “Camoe suuk a kan vaengah ka khuen bitni. Te vaengah BOEIPA hmai ah phoe vetih a kum a hal pahoi om bitni,” a ti nah.\n23Te dongah anih te a va Elkanah loh, “Na mikhmuh ah a then la saii, anih te suk na kan sak duela om mai ngawn, a ol te BOEIPA loh thoh nawn saeh,” a ti nah. Te dongah a yuu te om tih a capa loh a suk a kan duela a khut.\n24Camoe te suk a kan vanneh vaito kum thum, vaidam te cangnoek pakhat, misur te tuitang pakhat te a khuen tih Shiloh kah BOEIPA im a paan puei. Te vaengah a capa te camoe pueng.\n25Vaito te a ngawn uh tih camoe te Eli taengla a thak uh.\n26Te phoeiah Hananah loh, “Aw ka Boeipa, Ka boeipa namah kah hingnah hinglu rhangneh kai tah BOEIPA taengah thangthui ham heah he namah taengah aka pai huta ni.\n27Camoe ham he ka thangthui tih amah taeng lamkah ka bih vanbangla ka huithuinah te ka taengah BOEIPA loh m'paek coeng.\n28Te dongah anih he BOEIPA ham ni ka bih tih anih a tue khohnin aka om boeih khaw BOEIPA ham ni ka bih coeng,” a ti nah tih BOEIPA taengah pahoi bakop.\n< 1 Samuel\n1 Samuel 2 >


Thawngtha Tuk Si CDF Nih SAC Ralhrang Meithal an Lak Piak khawh\nMain Editor November 7, 2021 Leave a Comment on Thawngtha Tuk Si CDF Nih SAC Ralhrang Meithal an Lak Piak khawh\nNovember 5 zaanlei sml. 3:30 hrawng ah Tedim peng Kenedy tlangtang ah PDF-Zoland le CDF-KKG i bawm in SAC ralhrang he kahdohnak a chuak i SAC ralhrang pahnih an thih pin ah meithal pahnih zong an lakpiak khawh hna. PDF-Zoland in kum 22 a simi Pau Gin Thang hliam a pu i a hliamhma in a nunnak a liam.\nHakha Haithlan ah Kawl ralkap nih bomb le meithal an puah, khuami 2 an tlaih hna; Nihin November 7 zaan lei suimilam 3:30 PM hrawng ah Ralhrang nih Hakha Haithlan ah meithal le Bomb an puah tiin khuami pakhat sin in kan theih. Dalaan nih Haithlan ah CDF an um tiin a chim hna caah Ralkap an ra. A ra mi an tam ngai. Meithal tamlak an puah.\nHakha Rungtlang Tangah SAC Palik 4 An Thi, Khuami Pakhat An Hliam →\n← Hakha ah SAC Ralhrang nih An Hliam Mi Pa Kong Ahnu Bik Update


KACHIN RALTUK NAK AH LAIPA KAWLRALKAP A NUNNAK A LIAM – The Chinlung Post\nKACHIN RALTUK NAK AH LAIPA KAWLRALKAP A NUNNAK A LIAM\nChinpa Ralkap a ttuan liomi cu Kachin raltuknak ah a nunnak a liam tiah theih a si. Nihin July 16, 2021, Kachin ram raldohnak ah a nunnak a liam hi a si. A nunnak a liammi pa hi a min ah Mung Biak Sang a si. A mah hi Nupi zong a ngei rih lomi a si. Tedim peng, Cikha khua mi, Pu Thawng Za Khawm le Pi Man Suan Niang hna hi an fapa a si tiah an chim.\nAmah hi tulio ralkap nih rampi uknak an lak zong ah hin CDM tuah loin a um ve. Cun Kachin ram lei raldohnak ah an kal ter ve mi ma si tiah theih a si fawn. Tuimang Vontawi Cikha khua a teng Pa Thang Za Khawm leh Nu Man Suan Niang te tapa nihna Tg. Mung Biak Sang in tuni-in Kachin State agal kuan na pan lam-et loh pi-in galsung ah anuntakna hong beisan ta cihthu kiza hi.\nA mah hi Tlangval note asi. Ralkap a tlak hnu in Khua zong a rak phan kho ti lo tiah cheukhat catial mi ah hmuh a si. A thawngpang tialnak taang ah comment cheukhat cu thinlung a suk pah ngai, cun a cheu nih “CDM a tuah lo maw, Ralkap sin ahcun ziah a um peng, Mipi lei ah pei a rak dir ve diam ding a si cu. CDM tuah sehlaw nihin raldohnak zong ah a thi hnga lo” ti bantuk biachim mi tete zong an um len.\nMalaysia lei a ummi caah theih a harh ngaimi a si. Covid-19: Malaysia um ralrin taktak kan hau.Malaysia um Chin miphun hawikom dawt hna a tu lio Covid-19 pulrai zawtnak kong he pehtlai in ralrinnak pek kan in duh hna. Kan theih cio bang Malaysia ram chung ah Covid pulrai zawtnak cu nichiar in tum lei panh lo in a kai chin lengmang. A hlei in Selangor State le Kuala Lumpur hi a zual khun. Selangor le Kuala Lumpur cu Chin miphun kan um tambiknak zong asi.\nHi chung ah a ummi Chin miphun chung in zawtnak aa laakmi tamtuk kan um cang. Kan nih Laimi (Chinmi) cu kan nunzia ah i lenkai a hmangmi kan si tikah i ralrin taktak kan hau. Cucaah a tanglei langhtermi hi hrial khawh i zuam hram hna uhsih. Pakhatnak. Kan innpa chakthlang sinah len lo ding, 2. Asi khawh ahcun inn chung zong ah Mask (hmaihuh) ding nangmah lawng dah a um ti lo ahcun, 3. Na taksat/khuasih, khuh le taksa fah ahcun a dang tein um colh i zuam hram. Na pawngkam minung kha theihter hram hna.\nPalinak. Thawchuah harnak tiang na phanh sual ahcun a rannak in 999 chawnh khawh colh i zuam. Panganak. A tui lio ahcun hawikom i len le innpa chaktlang i len kai zong hi i sum ko hna usih. Nangmah pakhat lengchuah le vahvaih ruangah na innchungkkhar dang caah zawtnak phurtu na si kho. 6. Tii tampi din le taksa cawlcanghnak (exercise) tuah khawh i zuam, 7. Covid raikham sii chunh ding ah min cio pe cio hram uh. Siaherhnak he CRC. Credit: CRC Malaysia\nMALAYSIA UMMI I RALRIN TAKTAK KAN HAU CANG


CNLD CU AA THOKNAK HME HMANHSEH A THANGCHO LAI – The Chinlung Post\nCNLD, 57 Candidates for 2020 Election. CNLD cu aa thoknak hme hmanh seh, nikhat hnu nikhat a thangcho lai.2010 lio ahcun CNP, CPP, CLD tiin a hme tete kan rak si.Kum 10 a rauh tikah Chin mipi hna lamhmuhsaknak le duhpiak thawngin pakhat ah kan i funtom kho cang.CNLD cu a rawk kho mi minung pumpak le chawva thawnnak cungah aa hngat mi party a si lo.\nMiphun thinlung le miphun thlarau cungah aa hngat mi le a dir mi Party a si. Cucaah kan tthangcho lai.Phun ttanh mifim, mithiam, mino tampi nih kan hnu lei in an kan dirhkamh.Kan nih 2020 Election a lut ding mi hna cu Jesuh rat lai i, lamsialtu Johan bantuk menmen kan si.\nHi hnu ah kanmah nakin a fit deuh mi le a tthawng deuh mi tampi an ra te lai.Chin Miphun hi vanchia mi kan si hrimhrim lo. Hmunkhat te ah thazang kan chuahnak hmun a um lo caah a si.CNLD teinak cu Chin miphun teinak a si.CNLD hlawhtlinnak cu Chin miphun hlawhtlinnak a si. Credit: Salai Van Chan Ceu\nRelchih:Ramkulh Lutlai CM Thimnak Nawlvo. Party Phuntling Democracy phung ahcun Mipi nih mah Ai-awh ah thimmi PALAI hna nih mah I Ram le Miphun caah si seh, Mah Ramkulh ah siseh, Uktu Zik cu: zalon tein thimh nak nawl an ngei Cikcek.Federal Democracy ram hna ahcun Mah le Ramkulh cio ah: Mah tein Khuakhan LAIREL nak an ngei. Upadi sernak, Ukpen nak, Biaceih nak timi, Kokek Nawl ngeih nak phun (3) in aum ve.\nUkpen nak a hman ding mi Vuanci Chok (CM) cu: Ramkulh PALAI hna nih an mah lak ah a fit bik mi le dotla cem mi kha; Zalon tein thimh nak nawl an ngeih ve.Democracy a duh mi le Federal Ramkomh sersiam aduh mi poah poah nihcun Mah tein CM thimh nak Nawlvo caah siseh Pine PALAI hna nih zalon tein CM thimh khawh nak caah siseh Kan za pi tein ṭanrual ṭi in: Upadi remh ding ah I bawmh cio hna sih.\nTlangcung mi hna nih Lungrual tein le Biatak tein kan dohdal ding mi hna cu: Pohma 261 remkhawh lo ding in Lam Vat tu hna: CM thimh khawh nak Upadi le phungphai remh lo ding in Khuakhang in le Dodal tu hna, Mipi PALAI asimi Pine MP hna nih zalon tein CM thimh khawh nak ding kha Alam kip in Lam kham tu hna. Mah tein CM I thim khawh asi ko ahcun Party dang an si zong ah a poi nak aum cuang lo.\nBahu lei in a chak an merh mi pa CM nakcun a ṭha deuh saumau. Tamada nih Duh poah in Lam ter mi CM Nakcun a let in Mipi caah a intuar khawh lai i: a pek chan khawh deuh lai. Thimhnak TEITU chung in: Tamada nih: Hmawcare in thimh mi CM phung cu Ni Vung chan ah rak hmang cang mi asi. A tu Democracy chan ah hman rai asi ti lo. Hru Hru Hrang hrang Ukpen nak chan sau ter ding ah Ni Vung Nih a hmang mi Bahu Nawl ngeih nak cungnung nak asi.\nMipi vial te nih kan doh awk zong asi fawn.Tlangcung mi hna nih mah ram kulh cozah ser khawh nak nawl le CM zalon tein thim khawhnak nawl, Lam kham tu hna bawmh tu le tanhpi tu hna cu An mah duh ning in Lam le thuih ter mi Party kha na bawmh chan asi btk in Surlu lei in lam ter le chak merh kha na duh tuk bia asi ve hnga.\nNa tefa tiang in Mikut tang ah Mithmai bit ngai in um zungzal hna seh, tiah na ti he aalawh hnga. Ramkulh cio ah Kokek Miphun party nih 100% tei I zuam ahcun Tamada nih CM ah a thiah ding mi tiang um lo in tuah ahcun Hlutdaw ah TEINAK hmuh in Mipi Ṭhat hnem nak le Nun duh dim nak caah, Cozah kha a chak kan merh khawh ve ahcun Zei tin nan ruah cio?\nBiatak tein tuak in ruah lo in um awk ṭha ti lo.Mah Pine Uktu Zik (CM) kha: mah tein thimh nak donkhang tu PARTY kha Mipi thazang in ngawl ter khawh asi. Mipi nih nan kan bawmh ahcun Mah tein khuakhan LAIREL nak Ramkhel tu Miphun party le Miphun le Ram caah a Hmuitinh mi: Miphun party cu maw: Na doh rih lai i: a thang na chiat rih kun lai? (Cozah an serh kho lai lo tiah?)


NIZAN THIL CANG AN THANHMI CU LUNGRAWK TAKTAK ASI KO – The Chinlung Post\nJuly 11, 2020 admin World News 0\nTulio zawtnak ttihnung pakhat a simi Coronavirus zawtnak cu South Africa le US cun Mexico ah tuanbiathar a chuak tthan. Nikhat chungah mizaw an tambik lio caan an phan cang hna. Tutan record an tuahmi hi a liamcia caan ah a um ballomi record asi i, Nikhat chungah mizaw an karhning hi atituk ngamsam cang. Atanglei hna hi thilsining cu an si.\nNizan tiangah coronavirus zawtnak angeimi hi vawlei cungah minung ting zakhat, tingkul le tingli, thongsawmkua, zanga sawmruk pasarih ( 1,24,09,567 ) an phan cang. Cun hi zawtnak in a nunnak aliammi hi vawlei cungah minung ting sawmnga le tingnga, thongsarih zariat sawmli pasarih (5,57,847 ) an si cang tiah an langhter.\nNikhat chungah zawtnak tambik record an tuahmi cu US le Mexico cun South Africa hna an si. Nizan lawngah South Africa ah zawtnak thar angeimi minung thong hleithum le zaruk sawmsarih pasarih an si. Zawtnak angei mi dih lak hi minung tihnih le thong sawmthum thongriat, zathum sawmthum pakua (2,38,339) an si cang.\nCun nizan lawngah Mexico ah zawtnak thar angeimi hi minung thong sarih le zahnih sawmriat an si. hihi Mexico ramchungah zawtnak thar angeimi minung an tambik lio caan asi. Zawtnak angeimi vialte hna hi an dih lak in minung tinghnih le thong sawmriat le thonghnih, zahnih sawmriat pathum (2,82,283) an si cang.\nZawtnak tambik ram a simi US zong Nizan ah khan zawtnak thar angemi an tambik lio caan aphan. Nizan ah zawtnak thar angeimi hi minung thongsawmruk le thongnga, zanga le sawmnga khat (65,551) an si. Hihi atu tiangah zawtnak thar an ngeih tambik lio caan asi. Zawtnak angei mi dihlak hi minung ting sawmthum le tinghnih, thongkul le zanga ( 32,20,500) an si cang. US ah zawtnak in a thimi hi minung tingkhat le thong sawmthum le thongnga, zariat le kulriat ( 1,35,828 ) an si cang tiah an langhter.\nAUSTRALIA COZAH NIH ZULHPHUNG ATHLEN CANG, MAH TEIN I PEK ASI LAI HIH


SAC ralhrang pawl cu MNDAA nih faktuk in an tthuat cang hna – Lai Lungrawn Post\nSAC ralhrang pawl cu MNDAA nih faktuk in an tthuat cang hna\nJuly 24, 2021 July 24, 2021 admin Thawngpang\nle Ralhrang I Kahnak A Fak Shan ramkulh chaklei Tini peng Luaidawng khua pawng Nansambu le Banluaingan ah MNDAA le ralhrang rallokap fak ngai in i kahnak a chuak tiah thawngtheih a si.\nTuzing suimilam 9:40 hrawngah Nansambu pawng ah a rak ra mi thazaang 40 hrawng rallokap tatmah 99 le MNDAA Batalion 205 kar ah i kahnak a chuak tiah theih a si.\nTu zaanlei suimilam 5:35 zongah Banluaingan pawngah a rakra mi ralhrang thazaang 80 Kah-Mah-Yiah 420 cu MNDAA Batalian 205 nih an bawh hna i,i kahnak fak ngaingai in a chuak.\nI kahnak ah kaphnih i hliammi zat fiangin theih a si rih lo nain ralhrang rallokap lei in hliammi cu an tam tiah theih a si.Shan ramkulh Muku peng Phawngsan khua pawng zongah a luancia mi ni zei maw ah khan MNDAA le ralhrang i kahnak fakngai in a chuak cang tiah theih a si\nThawngdang Kawlram Ah Covid-19 First Le Second Wave Nakin Third Wave In A Thi Mi An Tam Deuh Cang Ralhrangbu nih rampi nawlngeihnak a lak hnu ah a chuak mi covid-19 voi 3 nak (third wave) ruangah nunnak a liam mi cu a voi 1 nak voi 2 nak nakin an tam deuh cang.\nA voi 1 nak le a voi 2 nak ruangah nunnak a liam mi dihlak cu 3,216 a si nain a voi 3 nak thla 2 chung hrawngah nunnak a liam mi hi 3,243 a phan.Mah hi ralhrangbu nih an thanh mi cazin lawng a si.A taktak ah Rangon khuapi chungah mithi ruakvui ding mi tuak ah nikhat ah 1500 in 2000 kar an si.\nA voi 1 nak le a voi 2 nak lio ah covid-19 dohnak ah biatak tein a cawlcang mi ngandamnak lei riantuan hna cu ralhrangbu nih uknak a lak hnu ah CDM ah an lut dih caah a voi 3 nak zawtnak a chuak mi ah CDM a lut mi ngandamnak lei riantuantu hna le volunteer pawl zong ralhrangbu nih an tlaih lengmang hna caah duh ningin an cawlcang kho lo tiah theih a si.\nKawlram ah May 27 thawk in a chuak than mi covid-19 zawtnak ruangah biatak tein mi an thi.July 13 thawkin nikhat ah a thi mi hi 100 peng an si i, ni 11 chungah a thi mi cu 2,532 a phan.Mah hi ralhrangbu nih mizaw hna a zohkhenh duh lo ruangah le oxygen hna cu pumpak zuar a khap caah a si.\nRalhrangbu thawngthanhnak nih a voi 3 nak covid-19 zawtnak a chuah hnu in July 23 tiang a thi mi hi 110,000 an si.Mizaw hna sin in Alpha, Beta, Delta le Kappa zawtnak phun then 4 hmuh a si tiin a thanh the chin post.\nTuchun kawlram thawngpang cu tih nung siko min aung hliang ruang lawng te a siko hi\nBreaking News:Ralhrang le Mindat mipi kah dohnak faktuk a chuak ralhrang ceilak an thi


Nangmah Palh Asi - A VEL IN KHAMH KAN SI\nNANGMAH PALH A SI LAI!\n“Bawipa cu a biakam tlinter awkah a khul a nuar ko tiin mi a cheu nih an ruah bang hin a si lo, nanmah cung I lungsaunak a ngeih cat u ah hin a si deuh. Zeitintiah pakhat tlau hman hi a duh lo I mi vialte hi sual ngaihchihnak ngei hna she tit u hi a duhmi asi.” II Peter 3:9\nDam kho tilo dingmi Zawtnak in na zaw. Na dam khawhnak ding caah a herhmi sii hi a har tuk lawng siloin a man a fak tuk mi asi. Tangkaa zong na ngei fawn lo. Athi ding na si cang I khuakhannak dang na thei ti lo. Thih lawng na hngak cang!\nCu lio ah na sibawi (Doctor) pa cu a chuak I, ni thum-li hrawng a va tlau. A hung kirthan tikah, a mit kuak zong a tla dih cang, a kut hna an thir dih lawng siloin a angki cu Thisen khat lak in aa neh dih.\nSibawi panih cun Sibawm te a rak I ken. “Hi si hi na nunnak caah ka va lak mi asi. Nun khamhnak ka ngeihmi pakhat te a si. Kaa hnawh tuk nak ah, motor in kan tla. Ka pum cung I aa nehmi thisen vialte hi, kan sinah a um ve I kan tlaknak ah a thi mi ka fa pa thisen an si. Hi sii hi Nunnak sii cu a si. I lak lawng ding! Na nung lai.”\nNunnak sii na hmuh tikah rang tak in va tlik I vaa lak ding kha siloin, naa thawh riangmang I, “Sibawi pa, mah si hi ka din I ka thih sual a si ahcun, NANGMAH PALH ASI LAI!,” na va ti.\nPathian nih sualnak in a khatmi Minung kan caah a tuahmi hi mah bantuk asi. Pathian nih mi vialte zungzal hremhmun in kan luat I, kan dihlak khamhnak kan hmuh nakhnga, a fapa thisen, NUNNAK SII, cu a kan pek. I lak u law ding u a kan ti. Nem tein a kan nawl. Ka fadawt na thi sual lai, hi sii hi I lak law ding. Nunnak sii ka ngeihmi cu mah te lawng hi a si. Sii dang a um ti lo, I lak law ding, Na Nung lai! tiah nitin a kan nawl. Siseh, CU SII CU KAN I LAK I KAN DIN A HAU. A KAN PEKMI NUNNAK LAKSAWNG CU KAN CO A HAU. Bawipa Pekmi Nunnak Sii, a Fapa Jesuh, na co ve cang maw? Zungzal Nunnak Sii a si.\nMay 18, 2014 (Wednesday)\nThlarau damnak kan co nakhnga na zumhnak kan hrawm ve. A Cunglei bia he aa pehtlai lo mi bia ruah nak poahpoah cu hnawh asi lai.


Tuni Hniarlawnthar Kahdoh Nak Ah Ralhrang Pa An Thah Hna – Chintanbo\nNihin zinglei sml. 10:00 hrawng in aa thawkmi Hniarlawnthar pawng kahdohnak ah SAC ralhrang lei in minung 5 an thi, tiah CNF chimnak nawlngei Salai Htet Ni nih a chim.\n“Hniarlawnthar pawng ah zinglei sml. 10:00 hrawng in i kahnak a um i, SAC ralhrang lei in minung 5 an thi. Kanmah CNA/CDF lei in mithi/thliampu kan um lo. Hmaitonh in kan i kap ti awk ngaingai a ttha lo. Anmah lei nih cun kahthlorh in an kah,” tiah Khonumthung ah a chim.\nHniarlawnthar ah kum 13 pa ngakchia pakhat telh in minung 4 zong SAC ralharng nih an tlaih hna.\n“Khua ah um ngam a si ti lo caah hmundang ah kan i tthial chung pah dih ko,” tiah Hniarlawnthar pastor pakhat nih The Chin Journal ah a chim.\nOctober 13, Hakha


SAC Nih Timhtuahnak A Ngei - News and Media\nChin ramkulh chung kahdoh a tamnak hmunhma pawl telh in peng tam deuh ah 2022-2023 cacawn kum caah sianginn pawl cu June 1 ah on khawh ṭhan ding in SAC nih timhtuahnak a ngei tiah theih a si. Kahdoh a tamnak Mindat peng chung zongah SAC nih High School awn ṭhan ding in timhtuahnak a ngeihmi hi mipi pawl khamnak caah hman a duh i a si lai tiah CDF-Mindat Brigadier General U Thang Chum Phe nih Chin World ah a chim.\nZeizong vialte hi ningkhel te a si cang timi kha langhter a duh, a taktak ahcun kahdoh a fah lioah khuapi chung ah zeitik caan poah kahdohnak a chuak khomi a si. Sianginn hna awn ṭhan in khamnak caah an hman duh i a si lai tiah ka ruah. SAC kuttang ahcun, sal fimcawnnak a si tiah an fale sianginn a ap duh lomi an um bantuk in cheukhat nupa nih an fale sianginn kaiter a duh cangmi zong an um tiah theih a si.\nHakha khuami pakhat nih” Atu bantuk ramkhel a ṭhat lo lioah pakhat le pakhat kan harnak aa lo cio lo. Cheukhat hna ralzaam dirhmun in an um lioah sianginn awn ding a si rih lo, fa ka ngei ko nain ka kaiter hna lai lo” tiah Chin World ah a chim. Mindat peng mipi uknak phu hna nih a luancia kum in khuate kip ah fimcawnnak an thok cang tiah theih a si.\nCDF-Mindat Brigadier General U Thang Chum Phe nih “SAC he cun zeihmanh ṭanṭi in rianṭuan a si lai lo, mipi zong zeitik hmanh ah SAC he an i fonh lai lo, SAC rualchan cingla lawng an kai lai” tiah a ruahdamh. SAC Ministry of Education zong nih a raa laimi 2022-2023 cacawm kum caah sianginn apnak cu May 26 in June 1 tiang riikhiahnak a tuah i sianginn ap tikah tangka lak lo ding, sianginn hman tein an kai khawhnak hnga nu le pa he rianṭuanṭi ding in a rak langhter. Chin ramkulh peng cheukhat, mipi hriamtlai phu nih an tlaihnak hmunhma hna cun nikum in fimcawnnak an thok cang tiah theih a si. Credit – TCLP